url: =Simlei tungah lawmhoih pending :: ZOMI DAILY\nposted on 29 April 2016 at 7:53 am UTC+9:30 Lomkholna: Article\nLo zongkhial kumkhat kizawnlawh a, Leitung lawmding zongkhial le’ng khansung kizawn lawh hi. Khangno tampiten hih leitungah I nuntaksung akimang ding sangin tawmvei sung gualnopna ding peuh lunggulh citciat se uhi. Leitungah athupi penin nupakal sung anuam sak pente ahampha vangam malepte ahi uhi. Innkuansung nuntakna leh nupa lawmta kikal kizopna thupi mahmah napi kineuseh mawk hi. Leitungah mipil pen Kumpi Solomon in “Zi hoih, pasal hoih pen ngun leh kham sang manphazaw hi”, naci hi. Kham leh ngun pen sunsiah tunna ding nahtangteh lawhziau dana kingahziau hilo hi.akingahziau na sa hiam? Sunsiah tunna ding nahtang teh lawhbang ziau tawh akingah hipeuhmah lohi. Zi cilo in Zihoih naci a, Pasal cilo in Pasal hoih naci hi.\nTuhun Zomi khangnote’n khantawn lawm ding pen Paltan lawmzonin zongta uhi. I Zogamah numei meigong tam mukhata kahihmanin acingzo kei zong, “bang hang” a kingailo lah hilo hibang-a, kiomthei cih kamuh dan hong hawmsawn nuaming. Melhoih mahmah napi meigong cih pen “A hang” khat om hamtang ding cih kaum hi. Zomite dinmun pen ih gamah nuntak haksa mahmah a, Sungh hau, Mak hau bek kienta a, hauhna pen itna isuaksakta hi.\nItna in Sex hi.\nItna in Sum hi.\nItna in Melhoihna hi.\nItna in Hehpihna hi.\nItna in Sex hi;\nPasian in Adam leh Ave tungah “Sex” napia ahihmanin, “Note pung unla, leitung dim un!” naci hi. Lawmta kikal ah “Sex” pen “itna” hitakpi leh kilawm hi. “Sex” pen Pasian kiangpan I ngah khawnkhong ahihi. “Sex” in “itna” himasalo napi’n, Nupakal hongkip hong khosak pen “Sex” nahigige mawk hi. Nupa kal ah “Sex” bek lunggulhna pen Satan ze-etna nan zawhlohna khat nahizel mawk hi. Nupakalsung pen kitelsiam ding thupi mahmah a, Cidamna zong kitelsiam kul in “Sex” in itnahi acite’n nu le pa omkhopna bek thupisak a, aut hunuh akituah loh ciangin kimuhdahna hong piangin, tua in nupa kal hong kikhensak hi. “Sex” tungah nakhempeuh kingalua ahihmanin aki itnauh hong tullo uhi. Hih ukna kikimlo pen Guihtheih khamtheih te, zatang kisun cihte pan in hong piang hi a, lawmta kikal hong susia mahmah hi. Suan leh khak deihna bek tawh azite uh it-a, tua in itna kiamin kikhen lawh uhi. Zi pen suan leh khak neih pih bek ding hilo in, “Sex” bek in Itna hong kipsak zolo hi. Hih pen itna man lo ahihi. American Doctor khat in Nu leh Pa ta neih theihna akituak hangin, Ta kineilo thei veve ci hi. Hih phawk inla, Ta naneih kei leh zong kitel siam sawmin Sarah leh Abraham bangin kitul ding pen Pasian deihna hihi.\nItna in Sum hi;\nZomite midangte sang kizawngzaw ahihmanin, Sunghau Makhau khansung lawmdingin kideih hi. Hih lungsim pen amanlo khia mahmah ngaihsutna ahihi. Sunghau, Makhau deih pen thadah lungsim vomte ahihi. Itna-in sum hi. acite’n kiten nungah haksatna tuak uhleh thuakzo loin nupa in kikhen ziau uhi. Itna-in hauhna acite adingin, hoihna tampi zong om-a, siatna tampi zong om cih theih ding thupi hi. Khansung lawmding ngaihsut mahmah kul hi. Tulai khangthak nungak pawlkhat bangin kalawmpa ding haupeuhleh phazo ci uhi. A khanghamsim tham khatin ahauh leh nungakno milmel ngah thei hi. Hihte zong kum kikhailuathei ahihmain nupa kal kizopna ah kikhenna piangsak baih hi. Nungak pawl khat leuleu in, namdangte pen pi muhin hauhmuhpah uha, zong kiteng mai uhi. Tuabangin Hauhna I lametluat manin Nu leh Pa, U leh nau kizopna hong gamlasak in, meltheih ki itna hong dausak hi. Dr. Vumson in, “Namdang tawh Zinei ding atawpna hong hisak un” naci hi. Namdanglua tawh kiten ding hoihlo asakman nahigige hi. Hauhna in zong nupakal hongbuaisak thei hi. Gentehna in, guihtheih khamtheih azangkhawm nupa kikal ah kitotna piangsak den hi. Ni dangin pasalte bekin zang hitaleh tun numeite zong sukzaw a, hihin innkuan sung buaina hong piangsak bektham loin kikhenna hong piangsak hi. Khansung kithuahpih ding pen ahaubek deih ahihmanin, Biakna kibanglo poi saselo, Minam kibanglo poisaselo, paukibanglo zong poisaselo uhi. Hih zong itna manlo khat mah ahihi. “Itna in Sum hi”, acite zong khial tuanlo uha, Hauhna in nupa kal siasak khinlo in, buaina hong piangsak theihi, cih phawkding thupi hi. Hauhna in u leh nau hong kikhensak thei a, hong ki it sak thei hi. Nang tungah ahoih pen kinga hi cih phawk in.\nItna in Melhoihna hi;\nNumeite kum15-21 sungin akhansung alawmdinguh ahoih bek deih uhi. Kum 21-28 in apilbek deihse uhi. Kum 28-35 te’n ahaubek deihse uhi. A tawpna ah Kum 35 tung siah in pasal hi peuh leh ci uhi. Khang luite’n “melhoih ningtui kidawn theilo lailung vabang pilding”, acih pen “Itna in Hoihna hi” aci-te tawh kilehbulh lian hi. Tuhun khangnote lungsim ah bel melhoihte alungsim hoihkhin uh cihi. Hoih bek suan luatna pen kihoih denlo ahihmanin mel hong siat hun ciang kikhenna hong piang hi. Nungaklai melhoih mahmah taleh Ta nih leh thum bang ongnei leh anungaklai hongbang nawnloin tua in nupakal kikhena hong piangsak hi. Khansung lawmding melhoih muhna pen asia hilo hi. Melhoih nangah zawhna ding hanciam inla, mel tung kinga luakei in zingmahciang hong vulziau uhi. Mihingte paalsung pen tawmveisung bek ahih lamtak phawk denin. Hih zong kikhenna mah piangsak zel hi.\nItna in Hehpiha hi;\nHih atawpna thulu pen thupi pen hi. “Itna in hehpihna hi” cingiat lel hi. Hih itna pen Sextung, sumtung, Meltung kinga ngiatlo hi. Bangmah tungah kingalo ahihmanin hih tawh akitengkhate nupa kal nuam leh nuam khawm, dah leh dah khawm, tuah bangbang thuak khawm ngamin kikhan tul uhi. Nalawmngaih khat pen Hehpihna leh naitzo tawntung ding hi. Hih itna in nupakal vai ah siatna khempeuh dalzo hi. Nupakal sungah itnaman pen hehpihna tawh itna ahihi. Hehpihna tawh khansung lawmding itna pen mailam ah thupiang dingte muh khollhna tawh itna ahihmanin buaina aomzong thuakhak kisalo in itna kho tawntung hi. Khansung lawmding hehpihna tawh a itte in Zeisu lungsim bang apuate ahihi. Na tungah kinga ngiatlo in itna mah masuan in bangbang piang taleh kalawmpa/kalawmnu ci tawntungin kikhan tul uhi. Hehpihna itna naneih leh ci’n Paul in nagen hi. (I Cor. 13:4-8)\nNa khantawn lawmding koicizon ding;\nKhantawn lawmding pen ileinunna ah thupi pen hi. Mihing te’n nuntakna ding oxygen a kisap mahbangin athupi mahmah thu ahihmanin nakhansung lawmding pen neu ngaihsut khakei inla, thungetna tawh pang denin. Khansung lawmding ahau apil adeih masalo kuata omding hiam? Ahizong nang theihna tawh zong kenla, Pasian zongsak-in. Nakhansung lawmding nazon laitakin “Na mittang nihte hong ngawh inla, Nabil nihte gel tawh khua lim ngaih in”. Lawm nazon khialh leh khansung azawnlawh nahihlam phawk in. Lawmhoih namuh keileh Vantung nopna leitungah aciam khalo na hihi. A masain nakhansung lawmding Pasian zongsak-in. Na lawmin nanu napa nameltheihteng hongitsak ding thupi mahmah hi. A hihtheih leh nangthu hongtel khat, paukibang khuakibang, biakna kibang hileh buaina hongtawmsak pen ding hi. Pilna nei nahihleh nangtawh nakithuah pih theihding zong in. Nupa nahih hangun, Zeisu naneih keiuh leh naki itnauh atul dingin um ken. Nupa kilungtuak in thungetna naneihnak uleh Satan in hongkhenzolo ding hi. Nakhansung lawmding nazonciangin nangtheihna tawh zong khakei inla, Pasian leh thu theite dong hamtang masa in. Khansunglawm pen leitungah sum manpha pen Ngun leh kham sang’n manphazaw cih telinla pilvang takin zong in. Nupa kilungtuak khuakhatin zolo hi. Khansung lawmhoih amuzociat dingin Topa’n thupha hongpia henla, nangaih mahmah tawh akikhan tul dingin hong ompih den tahen. Hih teng na theih siam leh I khua sung I gam sungah meigong omlo ding cih ka um hi.\nPrevious: Nu le Pa hoih hihna ding\nNext: Dahna Pulakna : Mangpha Tg. Cin Lam Mung


timestamp: atn

url: =Biakna Makaite’n Minam Makaihna-ah koicih panmun lakding? Agelh ~ Pau Sian Lian - Laibu Saal\nHome > Thuluui/Articles > Biakna Makaite’n Minam Makaihna-ah koicih panmun lakding? Agelh ~ Pau Sian Lian\nBiakna Makaite’n Minam Makaihna-ah koicih panmun lakding? Agelh ~ Pau Sian Lian\nBiakna Makaite’n Minam Makaihna-ah koicih panmun lakding?\nTu laitak leitung mun tuamtuam aom Zomite sungah hih dotna ahi, “Biakna makaite’n minam makaihna-ah koicihpanmun lakding?” cih thu kikupna ka za zeel a, tua tawh kisai kei mimalngaihsutnate kong kum nuamhi. A masapen-in ih biakna makaite’n minam vai-ah a diakin tunai teng banghang ong lim mapanmahmah uhhiam cih, a hang ka muhna kong kum masa nuam hi. Zomi vai a hi phialzongin Myanmar gambup gamvai huihnun zia le tangthu te tawmkhat mah ih sut ongkul veve hi. Myanmar gam pen 1962 kum a kipan General Ne Win in thuneihnakhempeuh sut a, 2011 dong galkap ulian khat peuh thuneih na tawh gam a ki-uk ahihi. Mikhat utut in kum tampi mah ong ki-uk a, a dang kuamah thu neisakngiatlo-in kua mah-in nialngam lo, dawngngam lo, kuppih ngamlo hi.\nMikhatthuneihna (autocracy) nuaiah ih omsung mipite’n tangpi vai na-ah suakta takinkihel khuan ngahlo-in mipi kipawlna(civil society) pen thanem, zawngkhal-in,nang mahmah hi. Tua lian hun laitak-in kipawlna pi(institution) lakah tha khauhmahmah nih na omhi. Amasa kipawlna in theihtheih sa ahi galkap(military) tehi-in a nihna-in biakna (religion) a hihi. Buddhist biakna bel genkullo-inkhauhpai mahmah khin hi. Biakna-ah suahtakna ngahlo ih cih hangin Zomite tampiAsia, Europe gam le USA gamte ah Lai Siangthosang hoih nono tampi ah ihkah khaa, Lai Siangtho sangte’ sinding thute (curriculum) geelna-ah kumpi-in ongnawngkaisak samloin, suakta tak-in ih hilhnop bangbangPasian thugil le mikang laite ih kihilh hi. Tua laitak-in kipawlna dangte ahi sang naupangkipawlna, media kipawlna cihte akipan kipawlna tampi tak kumpi-in nakgak,khaktan mahmah hi.\n2011 kum taktak teh mikhatpumuk-na(autocracy) pan mipite thuneihna (democracy) lamah ki-ukna dan kikhelong kipan hi. Democracy gam kician ih hi nai kei a, a hi zongin mipite’nthu-le-la khat peuhpeuh ah kihel, khensat khuan tawmno khat ih ngah hi. Hihlamet phatloh laitak kikhel vatna (democratic transition) them neu bekzong Myanmargambup ih kilat(shock) manghi. Ih lung am-in, ki buai phengphang ciathi. Ulianthunei te a kipan mipi mahmah ki-ukna dan thak ah gamtat dan ding theilo hi.Gam tuamtuamte zong Myanmar gam tawh kisai a policyte uh sitkik phapha uhhi.Democratic transition cih limlim pen gam picing khat lam nading a patauh huaimahmah hun(critical point) khat a hihi.\n2011 khit mipiteong makaih siam ding muan theihpah kipawlna kician(insitution) khauhpai kitasam mahmah hi. Political party thakte lah mipite’n muang taktak ngamnailo,party luite lah zawm mahmah lai-in kuamah kiging(ready) mannai lohi. Ih makaiRev Dr Simon Pau Khan En gen, makai lawhsapna (leadership crisis) pen Zomisungbek hilo-in Myanmar gambup in kituak hi. Tua laitak-in, a omsa kipawlnakician nih ihcih galkapte le biakna makaite’n hih lawhsapna-ah panmun ong lapahthei uhhi. Galkapte a hih leh kuaman pakta zo nawnlo-in biakna makaite mahmuan-le-suan in kinei pahhi. Zomite’n makai ih lawhsap mahmah laitak minam ongmakaih ding biakna makai kician ih neihpen politic kammal zangle hang, patauhlinglawngna pan dalna zatui(shock theraphy) bangin ka muhi.\n2010 kumDemcember kha-in Tedim khua-pi ah Zomi bup makai ding ih teel a, Global ZomiAlliance cih ong piangkhia hi. Hih kipawlna pen Pasian in Myanmar gamdemocratic transition na-ah Zomite kisiat gawppat, ki tapzan loh nading in ongkigin sakna bangin ka muhi. Mipite minam le gamvai lungvai, lung-am in ih omlaitak ih khamuanna khatin GZA ong suakta hi. Tu sungteng vai tuamtuam ahbiakna makaite hawmthawhna le awi lohna tampi ong omhi. 100% kicing kipawlnacih bel omlo mahhi. Kei mimal ngaihsutna-ah kum 2011 khit lam bang GZA ong omkei lai zen leh mipi sungah kitapna, kitotna, kilangpannate le kipawlnale mimalaituam hamphat nading mipite zatna hih sang ong sukzaw khatam ka cihi. Beh-le-phung,pau-le-aw kaih tuamtuam tawh ih kigawm zawhloh laitak biakna le pawlpi tawhkikhen suak laizen lehang khasiat huai mahmah dinghi. Tun a hih leh a thupi-ah ihmakai pipa Pa Enno ong hanthot det mah bangin ei mipite-in thu tawh nungta-in, picinglungsim neihna tawh itna huang (scope) khan-in, mikim huai theihna (inclusiveapproach) lam hanciam toh suakding kisam kasa hi.\n2011 pan2015 kikal sung in mipi kipawlna lamte’n a hiciangkhat mun le septheihna ngahta hi. Political party kiphuan, kipuah,party zum hon ziahziah theihna, NGO tuamtuamte’n zong ih gamah nasep theihnahun kingah kha tahi. Tu laitak mipih te makaih dingin pilna, siamna tuamtuam neite(Gtn, lawyer, academician, scholars, thinktank) ei panmun tekpan ih kizen,hanciam, kipiakkhiat kul mahmah hi. A bucing khantohna ih ngah nadingin akibanglo panmun tekpan tha ih san keileh biakna makaite bektawh ki lang baithei dinghi. Tukum 2015bei lamteh kiteelna thak ih gamah ong om leuleu dinghi. Democratic kikhelna lampan gam kician lamna (state building) lamah manawt ding kipan pianta hi. Kikhelnapan kilamna lam-ah ih manawh teh mipi makaihna vai ah zong zia thakkhat ongkisam to leuleu ta hi. Hih bang hun-ah biakna makaite’n ong koicih makaih dinguhhiam cih ih gending hi.\nBiaknamakaite’n a sep dinguh thei lua mahmah khin uhhi. A hawmthawh ih hi kei a,minam vai-ah sepding kuppihna hizaw hi. Zomite makai pipa Rev Dr Pau Khan En gen, kamsang dinmun (prophetic role) cih lungngaih huai mahmah hi. Hih kamsang dinmun pen GZA makaite bek hinawn lo-in biakna makai limlim lakding panmun suakta hi.Prophetic role ih cihteh na khempeuh Pasian thuman le thutak tawh lampi man-ahthuhilhna a hihi. Party khawng makaih gawpding, kumpi ukna zumte tuhgawp dingcihna hi zenzen lohi. Politic makaite thuman lohteh, sumbawlte ong duhhophuaiham luat uhteh, mipi sungah kizawhthawhna, thuman lohna te-ah Pasian kammalthuman thutak tawh thuhilhna, taina, lamlahna ahihi. Tua ahihmanin kiteelna-ong nai kuanta a, biakna makaite’n party khatpeuh maiphapiakdiak, panpih diak, angvan deuh, pampaih deuh cihbang neilo-in, Zomitekihelna party limlim kuakua in a makaih zong-in a tawntungin Pasian thutawh alaizang(neutral) ah omkul hi. Tua dinmun kheng val in kilim helluat khak lehmipi sungah cidamlohna ong tam khathei hi. Party te’n meetang(vote) ih deihleheithu in hanciam ding hun hi-in biakna makaite’n zong mibup huam in thu ihgenteh party khatpeuh zat suah khakloh ding kidop huaihi.\nBiaknamakaite’n kamsang dinmun ong lakkhit uhteh lunggulh huai mahmah khat-in a kidimgupkhiatna sepna-ah ong makaih ding ahihi. Topa Jesu in kha bek a gum khiahilo-in cinate damsak, misite thosak, gilkialte anvak, meigong tagahte don-innumei naupangte avei nate ih zuihkul hi. Kawllai-in a kigelh teh nainganzi(politic),batazi(religion), sipuazi(economic), lumuhzi(social) cih sepna te-ah lumuhzi lamahihi. Minam vai cihna sungah hih thu (4) teng kihel hi-in nainganzi bek hilohi. Beh-le-phung vai ka cih nopna hilo-in “mihing khantohna” lam hizawhi. Mihingkhantohna(human development) tawh kisai a ki genteh mihing khat picing takinkhantoh theih nading in, laitheihna (literacy), cidamna (health) le sumlutna(income) cih thumte huampah hi. Zogam pen laitheihna lamah kinang mahmah laihi.Sazian tuamtuam ih etteh Tedim gam bangpen Myanmar gambup lakah laitheilopenpawlah ah kihel zenhi. A hunlo pipi-in natna kibawl zolo-in kisi ziahziahmawkhi. Ih tuh thapaih vaimim na ngawnin ong vakzolo hi. Kim-le-pan singkunglopa a om sunsunlaite hanciam in kep huai lua mahmah tahi.\nTu hunlaitak-in Zogam khuapite ah leitung bup nangawn a banzo phial biakinn hoihnonoih neizo ta hi. Lungdam kipah huai mahmah hi. Tun a hih leh mihing ministry ciding ihhiam a mi mahmah ih puah hunta hi. Nek ding neilote, meigong tagahte,laisim theilo pilna sin zolote, cina zawngkhalte puah, huh, van kulta hi. Gilkialdangtak manin biakna dangah a va lut tangial mipih ih neihi. Kawl Buddhist te biaknaa ki ko sakteh a tattung (pagoda) uh kham-le-ngun tawh puah-in sum-le-pai a piakhiaziahziah napi mipite an ngawl in puksi, zawng mahmah uh a kicih dan ih suak khathei dinghi. Tua ahihmanin ih thulu dotna dawngle hang, biakna makaite’n kamsang dinmun tawhgam-le-minam ong makaih kullua hi. Tua bek thamloh mipihte Jesu hong puak a kidim,bucing gupna ngah theih nading in thasan in ong makaih suak uh ih kun to suaknuamhi.\nItem Reviewed: Biakna Makaite’n Minam Makaihna-ah koicih panmun lakding? Agelh ~ Pau Sian Lian Description: Rating: 5 Reviewed By: cinpuzomi


url: =LUE Guinea-Bissaun kreoli afrikaans albania amhara arabia armenia azeri azeri (kyrill.) bambara bulgaria burma cebuano chichewa chitonga cibemba efik englanti espanja ewe georgia heprea hiligaino hollanti igbo iloko indonesia islanti italia japani ketšua (Ayacucho) ketšua (Cuzco) kiina (kantoni; perint.) kiina (kantoni; yksink.) kiina (mandariini; perint.) kiina (mandariini; yksink.) kinjaruanda kirgiisi kirundi korea kreikka kroatia latvia liettua makedonia malagassi malta norja oromo pandžabi pangasinan portugali (Brasilia) puola ranska romania ruotsi saksa sepedi serbia (kyrill.) serbia (latin.) sesotho (Lesotho) silozi sinhala slovakki sloveeni suomi swahili tagalog tahiti tanska tetun-dili thai tigrinja tsonga tswana turkki twi tšekki ukraina unkari venäjä vietnam viro xhosa zulu šona\nJaa Jaa Miten kestää vertaispainetta?


url: =Inndawn pan atuaksuk Zin Mar Oo luanghawm Singapore ah kivuiding :: ZOMI DAILY\nposted on 16 June 2017 at 6:49 pm Lomkholna: Myanmar, News, Sawltak, Singapore\nSingapore gamsung aom Interlace Condo kici innsangdawn panin amahleh amah kisihbawl in alengsuk Kawlgam numeinu ii aluanghawm pen Singapore gamsung ah asawtlo in kivuiding cih DVB pan kiza hi.\nTua numeino ii aminpen Zin Mar Oo kici a, kum 25 khawngbek phapan hi. Aluanghawm pen Kawlgam ah ki ciahpih nawnloding a, Singapore gamsung mahah kihalding “Cremation” cihi.\nZin Mar Oo ii apa leh Uncle zong sihvui hunbawlna Cremation Ceremony ah kihelnuam uh ahih manin, Singapore apaitheih nadingun akisam Travel Documents teng abawlsan laitak uh ahihi.\nZin Mar Oo pen Singapore gamsung ah atunzawh kumkhatkhawng hipan a, atunkhitzawh innlam tawh kithuzakna aomvetlo phial ahihi. Kawlgam akhankhiatna pen Rakhine State, Mrauk-U Township sung aom Gu Ta Lone Kya khuaneu khatpan ahihi.\nSingapore atunzawh api apu “Grandparents” tetawh khatvei bekbek kihopih thei cihi.\nSingapore gamsung aom Myanmar Embassy inzong hih Zin Mar Oo vaitawh kisai kaza uh ci a, ahi zongin banghang in inntungdawn panin tuaksukliang hiam cihpen ahang kitheician nailo cihi. Singapore Police te’n limtak in athu akanciansan laitak cih kiza hi.\nVideo: Interlace Condo kici innsangdawn panin atuahkhiat madiak leh atuahkhiat laitak\nZin Mar Oo pen asihma in alawmte Indonesia gammi khat kiangah anuntakzia genkhia ci a, nikhatin pongmoh “Bread” dalnih leh tuibek kameh aci cimawk hi. Tua nangawn khatveivei nikhat in khatveibek hongkipia cita lawmlawm hi.\nSingapore gam ii thukhun sungah innsung nasemding in “Domestic Helper” ala peuhmah in anleh tui akicing in piading cih ahihi. Ahi zongin Singapore gamsung ah innteeng nasem in apai atamzaw pen annek tuidawn kicing in kipialo bekthamlo, inntek te bawlsiatna tuamtuamleh buan “Rape” athuak nangawn kiza zelzel hi.\nRelated: Singapore gamsung ah Samsung puansawpset khat meikang leuleu\nNungkum July khasung inzong Singapore gamsung ah Zomi numei khat hongki thahlupsak mawk hi. Tua hongki thahlupsak pen Piang Ngaih Don hi a, aluanghawm pen Singapore panin Kawlgam ah ki ciahpih hi. Piang Ngaih Don athatte nupa zong kiman cisam a, ahi zongin tudong athu ala bangmah kizakbehnawn hetlo mawk hi. Sawltak #zomidaily\nPrevious: Malaysia, Kelantan ah naungek suakcil khat Suitcase sungah koihin akipai kimu\nNext: Singkung Lopa Kepsiam Ni ~ Cin Lian Khai


url: =U.S Gam Sungah Om Zomi Pawlpi Tuamtuam Ta Ding Lung Himawhna :: ZOMI DAILY\nposted on 29 December 2015 at 11:05 pm Lomkholna: Biakna, News, Zomi\nAmasa in Zomi te in Pawlpi cih leh Kipawlna I cih khen siam thei nailo hi. Pawlpi I cih ciangin Lai Siangtho kammal kizangh hi a, kipawlna I cih ciangin leitung vai hi zaw kha ding hi. Anih tuak un ngimna nei tuak ding uh a, thukhun, kipuakzia te zong nei tuak ding uh hi. Ahi zong a ki lamdana tam simsim ding hi. Kipawlna pen Pawlpi daan in ki pai theilo dinga, pawlpi pen (leitung) kipawlna dan in ki paipih thei lo ding hi.\nLeitung kipawlna pen amakai te leh a phuankhia te deihna bangin hong paipih dinga, (biakna) pawlpi ahih leh anei leh a phuankhia pa (Khris Jesu) deihna bangin pai ding hi. Leitung kipawlna pen leitungah tawp dinga, pawlpi pen vantungah tawp ding hi. Pawlpi pen Jesu neihsa ahih manin Jesu zia leh daan bangin pai ding hi. Tua Jesu zia leh daan pen a kammal sung bek pan ki ngah ding hi.\nPawlpi a pian ciangin theih huai thu pawlkhat om ding hi. Anuai a dotna te kidot huai hi.\n1. Pawlpi in bang ngimna (goal leh purpose) nei hiam? Lungdamna thu genna, mimal nungzui suahhna leh gammial nasepna ding ngimna a om kei leh hih pen Jesu I gen pawlpi hi theilo ding hi.\n2. Nasepna (ministry). Pasian tungah nasepna leh mihing tunga sepna ci in kal nih, thupi nih om den hi. Pasian tunga sepna pen biakna, phatna hi a, mihing tunga sepna pen hilhna, donna (hehnepna- kam tawh, neihsa tawh), hi ding hi.\n3. Leitung kipawlna ahih leh gamgi (boundary) nei ding hi. Gentehna- nam leh beh leh pawlmin leh kampau, duh leh deih ki bang teng bek kipawl thei hi kha ding a, tua dan te ki thupi sak ding hi\n4. Pawlpi ahih leh gamgi neilo in, beh leh phung, kampau leh minam, zia kibat nate kisam lo hi. Pasian in sisan neilo ahihman in sisan tawh thu genlo, kampau ki bang teng bek cih tawh thu gen lo ding hi.\n5. Leitung ki pawlna ahih leh maitang gol- sum piazo, a pau ngam, a pil te ki thupi sak dinga, Khris pawlpi ahih leh kiniam khiatna, itna, Kha Siangtho makaihna leh daihna (peace) ki thupi sak ding hi.\n6. Leitung kipawlna ahih leh mihing, makaipa ki bulphuh (human centered, Leader centered) hi ding a, pawlpi ahih leh Jesu ki bulphuh (Christ-centered) hi ding hi. Cihnopna ah, leitung kipawlna ah Makai te in amau bek kibulphuh ding ut dinga, pawlpi ahih leh Jesu ki bulphuh ding ki gen ding hi.\n7. Leitung kipawlna ahih leh sum leh paai vai tawh thu ki gen ding a, pawlpi ah ahih leh Upna tawh kalsuanna, lungkim a PS biakna cih te ki bulphuh ding hi. Leitung kipawlna kipawl mite in a Makai te tung pan, kipawlna pan huhna lamen dinga, pawlpi ahih leh Pasian tungah a upna uh ki nga ding hi.\n8. Leitung kipawlna in nek leh dawn thupi sak dinga, a ngah sum te uh nek ding bek in ngaihsun ding uh hi. Bel leh kuang lian pipi lei ding uh hi.\n9. Pawlpi ahih leh PS aw ngai in, a ngah sum te tawh, gammial nasepna, mizawng, tagah huhna cih bangin hogn zangh ding uh hi. PS gamin nek na dawnna hilo in, itna, vangletna leh daihna ahihi.\n10. Leitung ki pawlna in meeting tam pipi nei ding uh-a, Kha kipawlna in Pasian tawh meeting (thungetna) tampipi nei ding uh hi.\nEthnic Church Development and Research Center\nPrevious: Kawlzang ah Lungdambawl 2015 Muakdan a tuamtuam\nNext: Zomi D.C News: Graduation Ceremony of Tg. Pum Hen Thang


url: =Indah Avenue Top in Black | REVOLVE\nUnfavorite Indah Avenue Top in Black in Black\nShare Avenue Top in Black on Facebook (opens in a new window)\nShare Avenue Top in Black on Twitter (opens in a new window)\nShare Avenue Top in Black on Pinterest (opens in a new window)\nShare Avenue Top in Black on Google (opens in a new window)\nRevolve Style No. INDA-WX395\nManufacturer Style No. AVENUE SC17\nAvenue Top in Black


url: =FSSAI Registration in Kawlkulh | Food License (FSSAI) Service Consultants\nLooking For Best FSSAI Registration in Kawlkulh, 24x7 Service in Kawlkulh, Same Day Processing, 1500+ Happy Clients, Legal Consultant in Kawlkulh.\nFood License (FSSAI) in Kawlkulh\nRecent Searches: Best Food License (FSSAI) Consultant in Kawlkulh, FSSAI Registration in Kawlkulh , FSSAI Registration Consultants in Kawlkulh, FSSAI Registration Procedure in Kawlkulh, FSSAI Registration Renewal in Kawlkulh, FSSAI Registration Status in Kawlkulh, Expert Recommendation 2021, Modification of Food License (FSSAI) in Kawlkulh, FSSAI Registration in Kawlkulh.\nFood License (FSSAI) Office in Kawlkulh\nFSSAI Sample Certificate in indisearch, FSSAI modification online in sharelocalbusiness, FSSAI application status in orapages, FSSAI procedure in justdial, FSSAI verification in indiamart, FSSAI full form in companyvakil, FSSAI Agent Online in filingbazaar, FSSAI license validity in indiantradeportal, FSSAI license download in caonweb, FSSAI migration in vakilsearch.


url: =India gamsung aom Company khatin numei te ninneih masakni khuan laktheihding phalna pia :: ZOMI DAILY\nposted on 13 July 2017 at 2:34 pm Lomkholna: India, News, Sawltak, World\nIndia gamsung aom Digital Media Company khatin amau kiangah nasem numeite aninneih animasa ni pen khuan piakding in tangko khia uh cih Reuters pan kiza hi.\nNumei te’n khasim in nin aneih uhciang in ani masani pen athuaklah phadiak omthei hi. Tuate ading ngaihsut sakna in “First Day of Period Leave” ci’n ani masani nasepna panin khuan laktheihding phalna apia uh ahihi.\nTua Company pen Mumbai khuasung ah aom Culture Machine kici Digital Media Company khat ahihi. Ninneih masakni pen nasem numei te khuan alaknopleh bangmah dotdot, ngetnget kullo in khuan latheisakding uh cihi.\nHih Culture Machine Company te’n amau zatmahbang in India gambup inzong hihbangdan “First Day of Period Leave” azattheih nadingin “Minister of Women and Child Development Maneka Gandhi” leh “Minister of Human Resource Development Prakash Javadekar” te tungah ngetna neihsak uh cihi.\nNungkalsung in hih Culture Machine te’n nasem te adingin Leave Policy thak tangkona neikhia uh a, Facebook leh YouTube ahzong Video khahkhia in, India gambup ah ki thehzak “Viral” gawp hi.\nVideo: First Day of Period Leave | Blush Originals | #FOPLeave\nCulture Machine te Mumbai Office ah asem numei pawlkhat te tungah hih Leave Policy thakpen akigen masak laitak Video kizaih in, nasem numei tepen nuammahmah in lamdangzong samahmah uhhi.\nCulture Machine kici Digital Media Company sungah numei nasem bekbek akigawm in 75 tak om uhhi. Tuateng in khasim in khatveita anin paimasakni ciangin ”First Day of Period (FOP) Leave” a ngahtheih nadingin aki vaihawmsak ahihi.\nCompany nei te thusiam in, numei te adingin ngaihsutsak mahmah uhhi. Numei nasem mi 75 te khasim in khatveita nasep pelhding uh cihna hi a, nasepzong tampi kikhiam khading hi. Ahi zongin Company ii supna in ngaihsunlozaw in, nasem numei te adingin ngaihsut sakzaw uhhi.\nRelated: Italy gamah numei te khasim anin paiciang ni 3 sung “Menstrual Leave” kipiading\nNung March khasung in zong Italy gamsung ah numei te khasim anin paiciang in ni 3 sung “Menstrual Leave” latheiding cih kiza hi. Kawlgam, Zogam ah “First Day of Period Leave” cikciang aki zangzo diam? Sawltak #zomidaily\nPrevious: Vondeih Kep Ding – 119 (Dimno’ Pa)\nNext: Mawtaw tailai khat atungpan Crane kiasuk in dengkha, mi 7 si


url: =Malaysia ah Tg. Bosco Thang Zo Mang (Gamngai) in hongnusia :: ZOMI DAILY\nMalaysia ah Tg. Bosco Thang Zo Mang (Gamngai) in hongnusia\nposted on 22 July 2014 at 5:51 pm Lomkholna: Catholic, Dahpihna, News, Zomi\nTg. Bosco Thang Zo Mang (9 yrs)\nPianna Khua: Gam Ngai, Zogam\nSihni: 21st July 2014 (4pm) @ Songai Buloh Hospital\nVuini: 23rd July 2014\nBiakinn: St. Joseph Biakinn, Sentul, KL\nMass Celebrant: Msgr. Martin Mung (Parish Priest of St. Mary Cathedral, Kalay Myo, Sagaing Div. Burma)\nPianna Pa: Thang Phut Pau le Nu Vung Man Lian sungpan piang Pasal 3 le numei 1 lakpan in a 3 na hi. Bosco hong nusiatna pen Typhoid natna tawh lamet hetlopi hongnusia hi. Siavuan te adamding sa in tawlpi khaai in tawm khat ngapzaw deuh a cih teh inn lam zuan in ciahsak kik hi. Inn tun kuan ciang in ngap le kilawm in amah le amah lampai a kisin le thazawwm gawp in cihnading theilo in a nai a om clinic te zuan in tuapan in Siavuan te thupiakna tawh tua hong nusiatna Songai Boluh zato lam zuan kik in paipihpah hi. A tawpna ah tua natna mah pualah lua a hihman in tuni nitaak lam 4pm in hongnusia ta hi ci in a pianna Pa Pau in honggen hi. Topa te zong a hitheizah in Sathau Siangtho hongnuhsakding lunggulhna lian mahmah himahta se le A Siampa Pasian in Sathau Siangtho nuh ma in a nuntaakna honglaksak khinta hi.\nMalaysia gamsung pan USA apeem ma un, Damansara Damai vengah teeng Pu Hang Khang Tuang le Pi Zam Ngaih Lian te ii tupa Tg. Bosco in tuni hongnusia a hihman in a nu le apa, pi le pu le sanggam unau le nau khempeuh tawh a kibang in dahna ihpulaak masa hi.\nBosco ii Pi le Pu, Nu le Pa te bangkua sung pen Catholic upna sungah a etteh huai mahmah innkuan bek thamlo in innkuan nuamsa ngiat pan in hongpiangkhia a hihi.\nBosco pen Pasian in vangam ah honglaaksak laitak in Zogam pan a tuuno te vaanding in hongpai MSgr. Martin Mung zong Malaysia gamsungah a omsung tawh kituak a hihman in hampha mahmah hi. A ma hun nunung te ah lungkimtak in missa biakpiakna kibawlding a, tua khitteh Hanmual ah aluang hawm lei ah apna kineiding hi. Adah akap akuamahciat hehnemsiampa Pasian in hong hehnemsak in thupha hongpiaksakciat ta hen.\nPrevious: Thuthak Tomkimcing 21 July 2014\nNext: Sia Mung Tawng & Siamah Niang cidam in Kawlgam tung kikta\nVote piaciat ni ~ Rev. Dr. Tung Za Pau\nSingapore lamzikpi tungah mawtaw 12 tak ki phukhagawp in mi 7 liam\nOklahoma City pan akibawlkhia Aksa sungah asianglo om ahih manin Recall kibawl ~ ZD\nMalaysia vanleng MH370 azon dinkhawl photding


url: =Pa Thang Do Hang USA Cidam in Tung Kik\nLast Updated on Thursday, 21 March 2013 14:45\tWritten by Tongsan Admin\tThursday, 21 March 2013 14:19\nUSA, Florida, Miami ah kum 15 sung bang a om khit nungah Kawlgam le Zogam a pianna Tungzang khua dongah a ciah kik pan ahi Pa Thang Do Hang (International Tongsan Consultant of Florida-USA) pen abeisa February-March 2013 (khakhat val) sung Kawlgam va ciahin Tungzang khuazang bupin Kongpi bawlin, Thau lawn ziahziah in vaidawnna nasiatak nei uh cih kiza hi.\nTua bek tham loin, hausate vaihawmna tawh vaitun Sagawhna le holimpihna zong thupitak nei uh hi. Kum tampi sung inn lam om loh kalin a pianna Pa Kham Cin Kap in nusia mah le a it mahmah a Nu le a zi banah pawlpi mi, u le naute tawh cidamtak kimuthei kik ahih manin Tongsan Media pan lungdampih hi hang. Khua lam vaite khempeuh a zawh khit nungah March 16,2013 ni-in Malaysia lam zuankik in Kuala Lumpur Airport ah Malaysia Tungzang Innkuan makaite in vaidawnna nei uh hi. Hun tam ngahlo ahih manin, Airport pan ZAM zumpi lutsuak in ZAM makaite le ZSM makaite tawh holimna nei thei cih kiza hi.\nTua holimna ah Malaysia a om Zomite' kilawmtatna thupi khat ahi ZOMI CUP ading Pa Hangpi in sum le paii a piakkhiatnate hangin ZAM makaite in lungdamkohna nei uh a, Pa Hangpi in zong ZAM nasepnate Tongsan Media tungtawn in a zaksawnna le a thangahna thute pulakkik hi. ZAM zumah Coffee dawnkhopna a neih kawmun, ZAM makaite tawh phawkna Lim (Photo) kilakna zong nei uh hi.\nTua banah March 17,2013 (Sunday) ni zingsang in Rev. Pau Cin Thang makaih ahi CMF pawlpi ah thugenna hun zangh in," Upna tawh kalsuanna " cih thulu tawh ama nuntakna tungtawn in thugenna nei-in, adiakdiak in Sawm a khat piakna a thupit zia a genna-ah mipite'n thangah thei mahmah cih kiza hi. Pasian makaihna hang mah tawh March 19,2013 ( 9:00PM) hunin Kuala Lumpur airport pan US lam zuanin ciah kik ta cih kiza hi.\nPa Thang Do Hang pen Mandalay University pan B.A (English, Hons)., M.A (English) tawh sang zo hi. Mikang lai/ pau siam ahih manin, Sang kah kawm mahin Mandalaly Taungzalat Hotel ah Manager sem hi. Pasian lam honsakna tawh 1997 kumin US Visa ngahin tuni dong USA ah teeng suak hi. Minam le Pasian it khat ahihna tawh a pawlpi Tungzang UPC biakinn Taih (Building) tawh lamsak hi.\nTua bek tham loin,tulaitak Tungzang Global Assoction (General Secretary), LZI Member le Florida Zomi Innkuan makaipi panmun cihte ah minam itna tawh mapanna nei kawikawi hi. Pa Hangpi i maban khempeuh ah Topan cidamna le gualzawhna tawh na makaih suaksuak lai hen cih Tongsan International Media Group pan deihsakna i pulak hi.\nTongsan Media pan Lungdampihna Thupuak\nLast Updated on Monday, 18 March 2013 22:44\tWritten by Admin\tMonday, 18 March 2013 09:39\nTongsan International Media Group nasepna Lai let (Tongsan Translator), panmun len kician mahmah ahi Pa Kham Khan Suan, Kawlgam level ah Zosuan limsuai siam minthang (Artist Kyaw Kyaw Oo) zong akici innkuante in, Malaysia ah kum bangzah hiam sung a om khitteh amau innkuan ading Pasian deihsakna mun le gam ahi USA leitang ah March 18, 2013 Monday, (11:00AM) hunin Malaysia gam Kuala Lumpur International Airport pan USA gam zuanin leng theita uh ahih manin, Tongsan International Media Group pan lungdampihna i puak hi.\nPa Kham Khan Suan (Tongsan Translator) in tapa 2, le tanu 2 nei-in, amau nupa tawh mi 6 cidam takin lengkhia thei uh hi. Kuala Lumpur khuapi pan mundang kawm kul nawn loin, Los Angeles khuapi tungsuak pah ding uh a, Los Angeles International Airport pan ateenna ding mun uh Texas State, Dallas-Fort Worth khuapi zuan ding uh hi.\nMinam kipumkhatna ding le i Zolai khantohna ding a lunggulh mahmah Pa Kham Khan Suan te' innkuan a maban vaite khempeuh ah minam a bawl le a zuun Pasian in thupha hong piaksak semsem hen ci-in Tongsan Internationa Media Group pan naseppih khempeuh in thupha i paih hi. Tua bek tham loin, a tuntunna gam le leitang pan Zomite le Khrist ading a tangzai zaw semin mapang suaksuak zo ding Topa'n thupha hong piaksak ta peuh hen.\nTongsan Editor Kilaih Ta\nLast Updated on Wednesday, 13 March 2013 17:31\tWritten by Tongsan Admin\tWednesday, 13 March 2013 15:46\nZomi sungah Thukizakna laihawm tuamtuam i nei a, Kawlpi pansan in abeisa 2006 kum kipan i hawmkhiat Tongsan Weekly Newsletter pen amasapen le tuni ciangciang Nipisim manman akihawmkhia zo pen hi dingin i lamen hi. Tongsan Weekly Newstter nasepna-ah adiakdiak in Tanu (Editor) te in mimal le innkuan hamphatna ding lamen loin minam le Zolai itna bek tawh kipumpiak in nasem uh ahi hi. Khasum sangloin nasemte ahih mah bangun Innkuan vai tuamtuam hang tawh ahun zui-in, kilaih to zel hi.\nAbeisa July, 2011-March 13, 2013 sung Tg. Langh Do Lian (Lianpi) in, minam le lai itna tawh Tongsan tanu (Editor) hong sepsak in, innkuan vai manlahna tuamtuam tawh tukha March 2013 akipan hong tawlnga kik hi. Hih bangin kum 1 le kha 7 sung citak le hanciamtak a minam ading hong semkhia Tg. Lianpi tungah Tongsan Internation Media Group pan lungdamna le pahtawina lianpi i pulak hi. A mah le innkuan maban nuntakna ah minam a bawl Pasian mahin thupha hong piaksak lai hen.\nTg. Lianpi hong tawlngak ciangin a maban zom dingin minam le Zolai a it mahmah Tg. Vungh Pian Thang, tulaitak Zomi Siamsin Kipawlna makaipi (Kalay) in March 2013 akipan Tongsan Tanupi (Editor) hong sem ta ding ahih manin, lungdamna tawh i muak hi. Tongsan editor alui le Editor thakte Panmun /vaipuak kipiakna zong March 13,2013 ni (Wednesday) 7:58 AM hun-in, Tongsan zumpi-Kawlpi ah nuamtak kinei thei hi. Tua panmun ki-apna hunah Pa Pau Lian Mung (Tongsan sumkempi), Pa Pau Cin Lian (Tongsan Consultant), Tg. Langh Do Lian (Tongsan Editor lui) le Tg. Vungh Pian Thang (Editor thak)te kihelthei uh a, Pa Pau Cin Lian in Taungpyataan Niangtuisai ah Zing niangtui le Moh khamtak vaak ziahziah hi.\nTua banah Editor lui Tg. Lianpi in zong Zomi le Zolai itna tawh Tongsan Media nasepna-ah Kum 1 le kha 7 sung tawntung a mapannate pulakna le lungdamkoh thugenna nei-in, Editor thak pa-in zong Zomi Zolai mit suanin, ma hong pannopna thute pulakna nei in, vekpi in lungkim le tha kingah mahmah hi. Pa Pau Lian Mung ( Sumkkempi) in Editor thakpa Tg. Vungh Pian Thang muakna le Pasian tungah apna nei-in Zingsang nai (90:00 AM) hunin Vaipuak ki-apna hunte kizawh bawl hi.Tongsan Media group nasepna khansawt hen.


url: =Do Khan Khup, Th.D (Summa cum laude) :: ZOMI DAILY\nDo Khan Khup, Th.D (Summa cum laude)\nposted on 29 May 2011 at 10:43 am Lomkholna: CSKhai, News, Pahtawina, Zomi\nDear Dr. Do Khan Khup,\nAndersonville Theological Seminary,Georgia pan Doctor of Theology (summa cum-laude — 4.0 GPA) gualzawhna sangpi nong ngahna hangin lungdampihna kong khak hi.\nUSA gam leh Europe gamte Education System ki lamdang lua dingin ka lamen kei hi. Germany gam sung ah Doctorate Degree a kipak ciangin mite lai zawhdan khenpi 4 in ki khen hi. Laizawhna a sangpenpen pan in a niampenpen hih a nuai a bang a hi hi.\n4. genügend ( good enough)\nZomite sungah Ph.D, Th.D ngahsa te sungpan in ”Cum Laude” tawh Doctorate man Pu Dr. Vum Kho Hau bek a hi in ka thei hi. Gam khat leh khat, sang khat leh khat a kibang lo zong hi kha in teh. (Ka theihkhelh leh hong maisak un).\nTu in, Th.D hong ngah Dr. Do Khan Khup a pen, cum laude, Magna cum laude zong hilo in, laizawhna ah a sangpenpen Summa cum laude tawh hong zawhngiatna thu ka simciangin, lungdampih lua in ka cimul bang a tholiang hi. Germany gamah mite in Doctorate aman uh ciangin ”Cum laude” a ngah zawhnak uh leh lungkim mahmah ta uh hi. Mite in Magna cum laude na ngawn zong haksa sa mahmah in a om laitak in, ei Zomi te Pasian in hong tuambawl a, Summa cum laude tawh Th.D zo ih omna in Zomite’ Pilna lamtawh kisai Tangthu sung ah ciapteh tak ding hi ci in ka mu hi., Pasian in Zomite honglap tohna lianpi khat hi ci in ka pom hi.\nDr. Do Khan Khup, Sia Khup aw, na gualzawhna ah lungdampihna, angtanpihna leh zahtakna Zonet leh Tonsan tung tawn in kong pulaak hi.\nPh.D (Theology) Student\nPrevious: CCJ Pawi ah Bishop Lian Khen thugente\nNext: Gmail nazakleh nasinding Gadgets 10


url: =Top Feng Shui Masters in Perth Gpo WA | NaturalTherapyPages.com.au\nBest Feng Shui Masters in Perth Gpo WA\nComplementary Telehealth Love Holistic practitioner Online course more...\nPets Joy Sound bath Sound healing Relaxation more...\nWellbeing Bodywork Wellness Business Skin care more...\nFeet Tarot reading Relaxation Spiritual awakening Business more...\nEnergy Life path Business Purpose Higher dimensions more...\nEnergy Fertility support Pregnancy support Healing therapies Tapping more...\nTension Stress management Business Self development Burns more...\nMemory Menopause Addiction Depression Hormones more...\nLifestyle Anxiety Reading Chronic pain Hormones more...\nDepression Business Cleansing Memory F5 more...\nIntuitive healing Lifestyle Transformation Guided journey Domestic violence more...\nFeng Shui Perth\nFeng Shui Morley\nFeng Shui Victoria Park\nFeng Shui Bayswater\nFeng Shui South Perth\nFeng Shui Subiaco\nFeng Shui North Perth\nFeng Shui Stirling\nFeng Shui Mount Lawley\nFeng Shui Wembley\nFeng Shui Maylands\nFeng Shui Northbridge\nOther Types of Energetic Medicine in perth gpo\nAccess Bars Courses Perth gpo\nColour Therapy Courses Perth gpo\nCrystal Therapy Courses Perth gpo


url: =Gypsy 05 Dalia Hi Lo Top in Charcoal | REVOLVE\nDalia Hi Lo Top\nUnfavorite Gypsy 05 Dalia Hi Lo Top in Charcoal in Charcoal\nShare Dalia Hi Lo Top in Charcoal on Facebook (opens in a new window)\nShare Dalia Hi Lo Top in Charcoal on Twitter (opens in a new window)\nShare Dalia Hi Lo Top in Charcoal on Pinterest (opens in a new window)\nShare Dalia Hi Lo Top in Charcoal on Google (opens in a new window)\nRevolve Style No. GYPS-WS116\nManufacturer Style No. W120126\nDalia Hi Lo Top in Charcoal


url: =Zogam ah a (5) veina tengh 150 man puakto leuleu ~ Sia Do Khup :: ZOMI DAILY\nposted on 3 July 2021 at 10:59 am Lomkholna: Covid, News, Zomi\nSIA DO KHUP LEH A LAWMTE – Tutung a i nasepzia pen committee om cih dan hilo hi. I gamah Covid 19 pulnatna hong tun ciangin lunghimawhna tawh ka lawm teng kong hopihna panin a kizom toto ahi hi. Tutung a, a sem khawm teng in nidangin zong zusa kial, tuikhang leh mencim gal, mission, video, audio, laibu leh cimawh huhna tuamtuamte ah ma kipang khawm den hi.\nMI 200 KHAWNG PANGKHAWM HI PAN\nA kilungtuak mi 200 khawng i pankhopna tawh i mipihte tampi kihuh zo ahih manin lawmte khempeuh tungah lungdam kong ko phapha hi. Ka ngaihsut zel khat “Mi 200 khawng bek kilungtuak ziau-in hihzah na kisem zo cileng Zomite tul 10 bekbek kithutuak hizen leng, na lian tam kisem zo zen si inteh maw” cih ahi hi.\nGASPA LEH MODERN OXYGEN SAITE TUNGAH LUNGDAMNA\nOxygen hong tun simin “Sia Do Khup, na la ding hia?” ci-in phone hong set tangtang uh hi. I khuapi Tedim ah mi tam hong sih luat ciangin (July 1, tuni bekbek in Tedim ah mi 6 in hong nusia) GASPA-te kiangah “Oxygen bung 50 hong pia dih un ka khuapi uh va delh ning, ni tum main sum hong pia ning” ka cih leh “Inn pua ah oxygen thun ding tamin ngak ngel ven maw” ci hiau-hiau kawmin hong pia uh hi.\nTHUMAN NUAM TALENG SUM OM KEI LEH ZUAUPHUAK KISUAK.\nGaspa-te kiangah ni tum ma-in sum hong pia ning, i cih pen Tengh 100 val ding lakah Tengh 60 khawng bek pia zo mawk ihih manin i mipihte i itna hangin zuauphuak i suak mawk hi. Hong telsiam mahmah uh ahih manin Gaspa-te leh a bat a hong pia den Modern-te tungah lungdamna lianpi i ko hi.\nMAWTAW A KHONKHONGIN HONG ZANGSAK UH HI.\nHauhna leh Khansauna laibu sunga ka gelh mopite tun lapin lupna hong bawlpih ka Pu (Kham Cin Suan) in phone hong set a, “Khup, na nasepna ah khatvei teitei ko mawtaw zong hong zang dih ve” ci-in hong kun zawsop ahih manin lungdamna lianpi i ko hi. I pan theihna lam ciatah i pan keei manin a gah i mu toto ta hi.\nCOVID 19 GAL MAINAWTE TUNG LUNGDAMNA\nAntang teng pen sih theihna Covid 19 lauhuaina lakah i mipihte taisan lo a, citak tak leh galhang tak a itna tawh nasem Siavuan, Siamate leh sawl tangzang khangno teng kipia masa phot hi. Hih vante kuan hong pia hiam cih pen a nungciangin hong kisuaksak kik ding hi.\nTONZANG KONG KISAKTHEIHPIH MAHMAH HI\nTonzang Siavuan Dr. Khaitawng leh a lawm ten Covid 19 positive nupi nausuak zolo khat, hoih takin operation bawl uh a, a Nu leh a nau cidamin khenkhia thei uh hi.\nCovid 19 galdo nasepna ah Dr. Khaitawng (Thang Sian Khai) leh a lawm ten deihsak takin hong huh uh ahih manin amau tungah lungdamna lianpi i ko hi. Sia Do Khup\nPrevious: Tuni Kawlgam thuthang (02 July)\nNext: A nihveina tangkha tui akhauh zawdeuh ~ Sia Do Khup


url: =Leibat hangin innkuanbup (mi 5) takin sihlawh uh :: ZOMI DAILY\nLeibat hangin innkuanbup (mi 5) takin sihlawh uh\nposted on 22 November 2017 at 12:16 pm Lomkholna: Malaysia, News, Sawltak, World\nMalaysia, Kedah State sung aom innkuankhat avek un asihna pen akikan ciangin leibat “Debt” hang hiding kici hi. Nung Monday ni in hihte innkuan sungpan apa leh atate 3 asisa in lupna sungah kimu hi. Apa in atate 3 tak lukham tawh anak humcipsak in, athahlup khitciang in amahleh amah ki guiawk cimawk hi. Anu uhzong abeisa kal 3 hunlai in amahleh amah ki gui awk in asikhindeuh ahihi.\nHihvai tawh kisai in thukan Kedah CID chief Senior Asst Comm Mior Faridalathrash Wahid said K. Sivarau in agenkhiatna ah hih innkuanbup mi 5 tak in asihlawhna uhpen leibat tamluatman hiding cihi. A omna innsaap “House Rental” pen apiakloh sawtmahmah ta a, tuabek thamlo, sangnaupang 3 te ii sangsaap “School Fee” zong khatampi kipialo hi.\nMawtaw khat aneih sunsun uhzong khasim piakdetding “Monthly Instalment” kipialo ahih manin, Company te’n laksakkik uhhi.\nTuabang in leibat thaangbat haulua mahmah in, lungkhamlua in cihnading theinawnlo uh a, a nu aki khailup khitciangin apa zong atate meklum in aki khailum hiding cimawk hi.\nHihte innkuan pen tulaitak aomna innah abeisa kum 6 hunlaipawl akipan asaap uh cihi. Ni 20 sungin a innkuan un beimang, sikhinliang uh ahih manin, meltheih tanau te’n khasiatpih mahmah uhhi.\nLeibat tamlua in thuakzo nawnlo in a innkuanbup un asihpih uh hilawmlawm hi. Leibatlak pen baihmahmah a, alohkikding pen hamsa kisatek hi. Hihpen mihing ngeina ahihi. Leibat tamlualeh ki thuaklah mahmah a, hihte innkuan in tua leibat tawh asihlawh lianguh ahihi.\nVideo: Family in disbelief over man who allegedly killed his kids\nMalaysia, Kedah State sung aom innsung khatah papi khatleh atate 3, akigawm in mi 4 tak asisa in kimu cih NST pan kiza hi. Sungai Petani khuasung aom Amanjaya, Perdana Heights kicihna innkhat ii lupna inndei sungah avekin asisa in akimu ahihi. Hih sihna vaipen Police te’n “Murder-suicide” Case hiding ci uhhi.\nZanni Monday nitaklam in hihte innkuan avekin asisa in akimu ci a, apapen amahleh amah khautawh ki khailum “gui awk” cihi. Asi ata 3 te lakah nihpen pasalno hi a, kum 5 leh kum 5 aphapan uh ahihi. Adang khatpen tanumei hi a, tuanu pen kum 8 aphakhin khat ahihi. Atate minpen Yamunasri, Sashvin Rau, Ragu Ram Rau kici hi.\nMore: Sangnaupang kum 8 khat sanginn ah simmawh bawlsiat athuakzawh ninih khitciang in ki gui awk\nThukan ulianpen khat ahi Kedah Criminal Investigation Department chief Senior Assistant Commissioner Mior Farid Al Athrash Wahid in agenkhiatna ah tua papipa pen kum 49 aphakhin khat hi a, aminpen S. Sivarau cihi.\nMisi akimuhna lupnadei pen Double-storey House khat ii atungnungdawl ah hi a, innteekpa aki khailupna Bedroom sung tektek ah abeisa kal 3 hunpawl in azi zong amahleh amah ki khailumkhin cimawk hi.\nThukan ulianpa genna ah hih innkuan mi 4 tepen aluanghawm akimuhma nai 12 hunpawl in asikhin hiding uh cihi. Aluanghawm akimuhpen zanni Monday nitaklam 1:30pm hunpawl in meltheih tanau khatin amuhkhiat ahihi.\nInnteekpa in amahleh amah aki khailupma in atate naklahcipsak “Suffocated” in athahlup khitciangin amahleh amah aki sihbawl hiding kici hi. Banghanghiam cihleh atate ii pumpi tungah bangmah liamma omlo in, ahi zongin asihna ahang taktak “cause of death” pen zato panin Doctor te Post-mortem tungtawn in kicianpending cihi. Aluanghawm tepen Sultanah Bahiyah Hospital ah kipuaksak hi.\nHihte innkuan pen banghang in azi asihkhit zawhzong sawtnailo in, innkuan beiliang in ki sihbawl, ki thatlumliang uhhiam cih akikan ciangin sumlepaai vai buaina “financial problems” hang hiding kicimawk hi.\nKum 60 aphakhin S. Punita akici nupi khat ii genna ah ka tanu pen abeisa kalthum hunpawl in hongnusia a, kadah akahzong vengnailo in, tu’n katu te 3 takleh ka makpa in hongnusia leuleu ci’n genkhia hi. Tua nupinu pen innteekpa ii asungnu (azi’ nu) ahihi.\nMore: Leibat lohnading in atanu numei kizuakna apuak nupinu kum 15 thong kiading\nTua asungnu pen innnuai ah alum hi a, amakpa leh atute pen inntung ah alum uh ahihi. Anunung kamuhpen zannitak annek laitak hi a, annek khitciangin nitaklam 10pm hunpawl in inntung ah alumding in akahto uh cihi.\nZankim ka ihmut laitak in atunu ii akah awging in hongphawng ci a, ahi zongin bangmah thusia apiangding in ka lamenkei cihi. Zingsang 8am hunpawl in kathokhia a, atute leh amakpa kuamah hong kumsuklo uh cihi.\nSun annek hundong kuamah akumsuk lohciangin inntung ah kahto in, kongkhak akiuhkiuh hangin husa zasa, kidawnglo ahih manin, kongkhak ahonleh patateng avek in asisa in na om cimawk hi. Asungnu in amakpa pen abeisa tawlkhatbel aomzia mantaklo, angei bangmello in, ahi zongin azi in asihsan tawh athuaklah hikhading ci’n ka ummawh ci’n genkhia hi. Khasiat huai, mulkimhuai giapgiap mahmah mawk uhhi. Sawltak #zomidaily\nPrevious: Lamdang kasak leh ka theihnop sim gige “Zomite koi ah om i hi tam?”\nNext: Nupila te’ thuneihna (Power) vangil ~ Lengtong Pauno\nZomi te leh UN ~ Lamhkim Samte


url: =Biakinn Cimh Luanghawm 80 Kimu ~ Thu Tatuam (Siyin News)\nBiakinn Cimh Luanghawm 80 Kimu\nThursday, September 18, 2014 Tapidaw Taw Kisai No comments\nNigeria ngam panh Pathian ii mizat mama, prophet khat hi in zongh akiciamte Malaysia vanleang bo MH 370 abo tu zongh ason khol Rev Dr TB Joshua ii biakinn Synagogue, Church of All Nations (SCOAN) sia September 12,2014 ni in cimh aa aluanghawm tuni ciang dong akimu sia luang 80 cing zo ci hi.\nNung nipi , nipizawk ningani hi in, athite sung ah South Africa ngam panh thusinna akaa 67 hi in, mi 130 val sia akicimh uksuang suangtum kawm pan kihunkhia hi.\nAbang hang in biakinn cimh cisia kison ngawl aa, a biakinn acip ma hiat in, Vanleang no minit 5 hal khat vei vo livei sinsen Biakinn kiim-vial aa, tua vanleang taw kisai le kisai ngawl sia athu ki cian ngawl lai hi.\nTB Joshua sia kumh 51 pha in, pawlpi member 15,000 nei aa, Africa Continent ah mihing minthang 50 sung kihel hi.


url: =North Korea te’n Japan gamlam ah Missile thaupi khatvei lotphei leuleu :: ZOMI DAILY\nposted on 15 September 2017 at 9:07 am Lomkholna: Korea, News, Sawltak, World\nNorth Korea te’n Japan gamlam ah Friday zingsang in Missile thaupikhat lawnphei leuleu cih Fox News pan kiza hi. Abeisa nungdiak inzong Japan gamlam ah khatvei Missile lotphei ngeikhin uh a, hihpen khakhat huamsung in Japan gamlam ah Missile nihvei alotna hita hi ci’n South Korea’s Joint Chiefs of Staff in genkhia hi.\nFriday zingsang in alotkhiat uh Missile pen North Korean capital of Pyongyang, Sunan District panin alotkhiat uh hi ci’n South Korea Military te’n genkhia uhhi.\nTua Missile pen alotkhiatna panin 3,700 kilometers (2,300 miles) bang lengkhia a, vandawn Altitude 770 kilometers (480) miles asangin lengto hi. Tuakhit ciangin Pacific Ocean tuipi sungah tusuk hi ci’n South Korea te’n genkhia uhhi.\nJapan’s largest broadcasting organization khat ahi NHK te’nzong agenkhiatna ah tua Missile kilotna hangin Japanese Government in J-Alert akici Warning piakna nei uh cihi. Tua Missile pen Northern Japan, Hokkaido tungah nawkin, tuakhit ciangin Pacific Ocean sungah kiasuk cihi.\nJapan kumpi thunei te’n tua Missile ii athemnen khatpeuh namuhkhak uhleh nakhoihkha hetkei un ci’n mipi te tungah zaksakna nei uhhi.\nHihbang in North Korea te’n Japan gam nawkin Missile alotna hangin Japan kumpi te’nzong Prime Minister’s Office sungah National Security Council Meeting neipah uhhi ci’n Defense Ministry te’n genkhia hi.\nVideo: BREAKING NEWS: North Korea Launches Missile over Japan\nJapan te bekthamlo, South Korea tezong lunghimawh mahmah uh a, South Korean President Moon Jae-in inzong National Security Meeting neihpihpah cih kiza hi.\nNorth Korea te’n abeisa August 29 ni inzong Missile khatvei Pyongyang Airport geipan in lonkhia uh a, Japan gam ii atungah nawkphei in, Northern Japan tuisung ah kiasuk hi. Tu’n Japan gamlam zuanin nihveitak Missile alotna hita hi.\nRelated: North Korea te Missile thaupi lotkhiat Japan gamsungah tusuk ahih manin kibuai litlit\nHih North Korea te Missile lotvai tawh kisai in US President Donald Trump zong ki zasak cihi. Ahi zongin Donald Trump in tuciangciang bangmah genkhiatna neinailo cih kiza hi. Abeisa Missile alot masak hunlai inzong Japan te hehmahmah uh a, ahi zongin bangmah thuhkiknalian kizalo hi. North Korea te’n Japan gambek atobawl hilo a, South Korea, US cihte tawhzong akizomto dikdiam ahihi. Tua ahih manin, tutung petpet bangciang hongtungdiam, galgim nammahmah taleh kilawm hi. Sawltak #zomidaily\nPrevious: Tulaai Leitung Thuthang Tuamtuam Updates (Sep 14)\nNext: Sanginn meikang: unau 3 sihkhat in si & meikatna ahang ki theicianlo


url: =A khangto gamin Zu limna theideuhdeuh uh ~ Hau Za Cin :: ZOMI DAILY\nA khangto gamin Zu limna theideuhdeuh uh ~ Hau Za Cin\nposted on 3 February 2016 at 10:25 am Lomkholna: Article, Hauzacin\nChina gam thu gen vanglak i hih ciang genzom vet ni. China gam economic dinmun hong hoih deuhdeuh, hong khantoh deuhdeuh ciang innkuan sung, khuasung bek a nawkkha, a sukha hilo in, nek leh dawn duh dan zong kilaih in, theih ngeiloh, nek ngeiloh, dawn ngeiloh te zong damdamin tuikhang bangin hong kizel semsem hi. Tua lak ah ZU zong kihel hi.\nPost wine kici ‘numei zu’ a cih mai uh zong a duh kisaan mahmah uh a, khatvei ciapna bek tawh a duhsuak om liang hi ci uh hi. Nidanga a theih ngeiloh uh Zu nam tuamtuam, a khauh, a nem, a dau cihte zong economic khanna hang, open market leh sumbawlna kizopna tam deuhdeuh hangin lut ziahziah a, a leizo ding mi zong khang deuhdeuh hi.\nHigh class leh middle class kibehlap a, income leh wealth kibehlap hi. Tua manin van hoih tampi kibehlap a, siangthona leh nuntakzia zong hoih semsem hi. Tuate mah in a puan nuai vuah Zu hong tawi kiukiu uh a, Zudawn zong khang hiai hiai hi. Night club leh zu zuakna tam deuhdeuh a, the oldest profession kici *u zuakna zong kibehlap deuhdeuh hi.\nUniversity sangnaupangte zong gam khangto mun a sang naupangte bang mah in zu lim leh limlo theihna ding kisinta uh a, American, Chilean, French, Australian, etc te tuibuk muamkhat bek tawh zong khentel setset theita uh hi. Pawlkhat bang a siam vet digin sumpia in kisin uh a, zu hoih leh zu hoihlo sitna mun ah sem dingin kipia uh, nasep ngah uh hi. University nungak khat bangin, “Nidang in bar ah sem cih khawng ka za a, a khiatna ka thei ngei kei hi, tun bel ka career dingin ka deihta hi,” ci hi.\n2005 kumin China pen leitunga zudawn tam gam 10 kitelna lakah kihel kha ta a, a bawlkhiat, a zuakna lamah zong niam nawnlo hi. Kum nga zawh, tun, Germany leh Britain te sangin a tam zuakzaw hita uh hi! Khantohna i cih tua hi ei, guai.\nChina ah kidawn zu za ah 80 pen amau gam bawl hi a, ahi zongin tun French zu tam semsem hi. Zu zuakna leh zu leina ah gift kipia tam semsem a, zu tawh sumbawlna zong lian semsem, gol semem hi. Ahi zongin mimal khat in kumkhat sunga a zu dawn pen tam nailo a, 0.7 litres khawng bek hi. Amau sanga tam dawnzaw gam om a, tuate France (51 litres), Italy (44 litres), USA (9 litres) hi.\n“Zu dawn pen mihau pawlkhat bangin liatna sa in annzuakna mun ah a pai uh ciang a tam man pen order uh hi. Pawlkhat bangin khatvei thu in USD 2000 per bottle khawng order giap mawk uh hi,” ciin Ms Lo, China Marker Research Group in gen hi. “Ahi zongin, Hong Kong leh Singapore te mah bangin China in zong zu tawh kisai pen tu zawh kum 3, kum 4, kum 5 sungin thei toto ding uh hi.”\nZu pen theih ding tam tuak mawk hi. Delhi pan kihawm thukizakna khat ah editor pa siam ka sa hi: “Mangpau maw… Hai sungah om veh aw, Hai sung ah,” … ha ha ha… Hau Za Cin\nPrevious: US gamsung khualzinna pawlkhat – 32\nNext: Tate’ theih dinga kilawm (1)\nLupnasung hahsiangding kisawlna hangbektawh US tangvalno khatin api kaplum\nNew York aom President Donald Trump ii neihsa Trump Tower meikang leuleu


url: =September 19, 2020 | MI THAT DING HANCIAM NUPI GUINEA | Maria, 29 ~ MUC\nSeptember 19, 2020 | MI THAT DING HANCIAM NUPI GUINEA | Maria, 29\nAdmin 9:06:00 PM Articles, MISSION NEWS\nMI THAT DING HANCIAM NUPI\nMaria in Hamodou tung pan Lai Siangtho thusinna nei cih Maria nu in thei-a, heh mahmah hi. Maria nu in West Africa, Guinea gam a khangkhia hi-in, hih gam in Khristian biakna langpan mahmah khat hi. Maria in Khristian a suah ding a nu in phal lo hi.\n“ Na Lai Siangtho koi ah koih na hiam? ci-in a nu in dong hi. Maria in “ Ka lupna ah” ci-in dawngkik hi. A nu in Maria lupna khaan sung pai pah in, mu lo hi.\nLai Siangtho mu keng, koi ah sel na hiam ci-in a nu heh mahmah hi. Maria zong a lupna khaan sung va pai a, sabuai tungah om mu hi.\nSabbath kik ciangin Maria in Adventist biakinn ah va kikhawm kik hi. Sabbath ni va kikhawm ahih manin a van zuak, tawlnga hi. Saturday ni-in Maria in a van a zuak lohna thu theithei lo hi. “ Koi ah pai na hiam? ci-in a nu in dong hi. Maria in “ Biakinn ah’ ci hi. A nu heh lua mahmah hi. Maria innkuanpihte in Khristian a suah ding a phal lohlam, innkuan sung khat pan Khristian suak a om leh, thahna thuak thei cihte Maria in thei lo hi.\nMaria in a nu tugah “ Nu aw, kaal sung tawntung nasem ing, ahi zongin Saturday ni nasem nuam keng,” ci hi. Tua ni a kipan Maria in satthuak hi. “Na nuntak sangin si zaw lecin hoih in teh, innkuan hong minsia sak teh, ci hi. Maria in a lungsim khel tuan lo ahih manin a nu in Maria bank sumkoihna khaktansak hi. Maria in sum zat ding nei nawn lo ahih manin hamsatna tampi thuak hi. A nu in na pawlpih Adventist thu-um mite in na sum hong guksak uh hi, ci-in a nu in gen hi.\nMaria in bang bang kigen taleh a upna nusiat ding peuhmah ngaihsun lo hi. Hamsatna thuak ciangin thungen ding cih phawk ahih manin Maria in a hamsatna khempeuh Topa tungah ko hi.\nMaria in a nu satna thuakthuak hi. Maria pa pen zi tampi nei khat hi-in, a zi khat tawh Germany gamah teeng uh hi. A nu in a pasal tungah a pulaak ciangin a pa in zong, “ Kei hong tel zaw ding maw, Jesuh, khat zaw zaw khensat in,” ci-in vaikhak hi.\nMaria in a pa tungah thu khat hong dong ning “ Kei hangin na biak pasian na taisan ngam ding hiam? ci-in dawngkik hi. A pa in “ Taisan buang lo ee, ci hi. Taisan lo ding na hihleh bang hangin ka biak Pasian nusia dingin hong sawl na hiam, ci-in a pa dong kik hi. A pasal in bangmah dawngkik nawn lo hi.\nMaria in a upna sungah kiptak ding tinten ahih manin a nu in “ ka thu hong mang lo na hih manin na sih kul hi,” ci hi. Tawl khat khit ciangin Maria innah va hawh-in, Maria theihloh kal-in Maria duh mahmah an sung khat ah gu khahsim hi.\nMaria gilkial-in anne ding kithawi hi. Ahi zongin a an nek ding sabuai tungah koih phot a, kisil phot ning in, tua khitteh anne ding cih ngaihsun hi. Maria in kisil-in a om sungin zawhngeu khat in sabua tunga an na ne hi. A taktakin Maria in zawhngeu kawi lo hi. Tua nitak ciangi a nu in Maria phone pih hi. “ Maria in bang mah thei lo hi.” Ni 3, 4 khit ciangin a sanggampa Hamadou in dawi-sa nupi khat tung pan gu ngen-in Maria dawn tui sungah khah leuleu hi. Maria in tua tui dawnkha ahih manin a gilna sa lua hi. Hamadou in a muh ciangin hehpih huai-sa in ka mawhna hong maisak in, ci-in Maria tungah thuum hi.\nMaria thakhat thu in pastor Jacob Gbale sam pah hi. Pastor pa zong hong paipah a, meihol tui dawnsak hi. Minutes 3 khit ciangin Maria lua khia hi. Dawisa nupi in Maria sih loh thu a zak ciangin lamdangsa hi. Maria nu in a sanggamte nih sawl-in Maria thaza sun dingin paisak hi. Tua zatui-te Maria sun uh a, a sawltak nu van khat lei dingin paikhia sak hi. Lamkal panin tua nu in a phone mangngilh-in hong kileh kik ciangin Maria in khuaphawk lo-in kongkaw-a om mu hi. Maria leh Pastor Jacob in kizopna nei cih a theih ciangin pastor sam a, pastor zong upa nih tawh hong pai uh a, biakinn huang sungah paipih uh hi.\nMaria in lua khia-in dam kik hi. Jesuh in amah a um mite sih nadingin panin honkhia hi. Late 68:20 sungah Pasian in eite hong honkhia hi. Amah in sihna ding panin hong hon hi.\nTu quarter Sabbath 13na sumpi in Guinea gam, Kobaya khua a sanginn puah nadingin kipuak ding hi.\nMUC in Sawbua Sanginn adingin kipuak ding hi. Mai Sabbath in tu quarter Sabbath 13na ahih manin sumpi i khiat ngei a zah thum kiging ciat ni.


url: =Leitung pahtawina a ngahte ~ Rev. Khup Za Go :: ZOMI DAILY\nLeitung laipilna leh Lai Siangtho thuthuk theihna tawh university pahtawina laidalpi tuamtuam a ngah zawh ciangin hih anuaia pahtawina leh minphatnate ngah beh lai hi:\n1. Biakna Lam Pan\na) Pastor Ordination: Hunbit in Pasian na a sep zawh kum sagih a cin kum June 25, 1978 in Tangnuam CBA Biakinn-ah Pastor Ordination a ngah hi. Hih pen pahtawina a ngahte lak pana thupi pen ahi hi.\nb) Patron Member, BSI: December 22, 1993 ni a kipanin a lunggulh tawntung India gam sung Lai Siangtho Khen Pawlpi kipawlna ahi Bible Society of India (BSI) ah innteekpi hihna Patrom Member ahi hi.\nc) Certificate of Achievement: American Baptist Churches nuaia Board of International Ministries (BIM) vaihawmna tawh ‘American Baptist Boston Seminar’ kici a Overseas pana pai ding sapna angah bangin Anderson Newton Theological School-ah September – December 1973, kha li sung kah in Certificate of Achievment kici pahtawina laipi a ngah hi.\n2. Minam leh Philantrophy Pan\na) Patron Member, CYA: Chin Youth Association (CYA) pen India gam sunga Tedim Chin khangnote in dahna-nopna hun leh cimawh gentheite a kisapna banga phattuam ngaihna tawh huh thei dinga kipawlna hi. Tua bang a semkhia zo ding deihsakna leh thapiakna in 1993 kum a kipanin Patron Member suak a, CYA in lungdam ciamtehna in pahtawina laipi pia uh hi.\nb) Life Member, CSA: India gama Tedim Chin sangnaupang kipawlna ahi Chin Students Association (CSA), Hdqtrs. Lamka-ah Life Member ahi hi. Hi banga member suahna pen sangnaupangte in kipawlna hoihtak nei in laisim hahkat ding deihsakna hi a, CSA in zong lungdam lahna in pahtawina laipi kum 1998 Annual Conference-ah pia hi.\nc) Life Member, ZOLUS: Kawlgam Yangkong khuapi pana kiphuan thak leh kihawmkhia Zomi Literature Uplift Society (ZOLUS) Magazine, Zomi lailam leh ngeinate kepcinna laihawm khantoh semsem nading deihna leh thapiakna in kum 2003 a kipan Life Member suakin, ZOLUS’ ciamtehna a ngah hi.\nd) Independence Red Cloth, Lamka: Kum simin India gam sung khuapi khempeuhah August 15 ni Indian Independence Day ci in nasia takin kilawm hi. Tua bang mahin kum 1996 in zong Lamka Public Ground-ah thupi takin kibawl a, tua hunah Indian Independence Day Celebration Red Cloth kici pahtawina puansanpi Pu V. Hangkhanlian, Minister, Govt. of Manipur khut tung panin sang hi. Hih pahtawina pen a tung laiin Khawsung Hausate bek in ngahthei uh a, tu hun ciangin vaihawmte in minam leh society sunga mi phatuamngai, pahtawi huai leh nautang tunga leng zaw deuh a sakte tungah pia uh hi.\na) Millennium Hall of Fame, 1998: American Biographical Institute, 5126 Bur Oak Circle, Raleigh, North Carolina 27622, USA vaihawmna tawh kumsimin leitung gam tuamtuam panin laisiam leh pilna nei makai pahtak cing a sakte uh pahtawina in amin leh a tangthu uh tomkim gelh in laibupi ah suah zel uh hi. A kilam-et lohpi in gamdang pan hih pahtawina Millenium Hall of Fame kici 1998 kumin ngah a lungdam mahmah hi.\nb) Man of the Year 2000: A tunga Millenium Hall of Fame kici a ngah zawh kum nih ciangin American Biographical Institute vaihawmna nuai mah panin: i) Distinguish Leadership, ii) Man of the Year 2000, leh iii) Millennium of Honour, 2000 cih pahtawina leh minphatnate a ngah leuleu hi. Amah leltak in hi banga leitungbup theihphak pahtawina a ngah pen lamdang sa liangin Topa’n a nasemte a lapsangna hi zaw hi, cih ngaihsun in lungdam a ko hi.\nPrevious: Beijing Wildlife World ah numeikhat sahang in petlum, adangzong khatliam\nNext: USA gam aa nungtading khatbangin hongsang zoding uhhiam? (2)


url: =December 11 | Itna Zatui ~ MUC\nDecember 11 | Itna Zatui\nAdmin 9:17:00 AM Articles, MISSION NEWS\nSOUTH KOREA | December 11\nJang Dong-woon, 65\nKa phone sungah thu hi mawh hong tamvei pi hong lut hi. Na omna kimtenah covid kizel hi. A manlang theithei-in mun dang khath kihem in, ci-in lai hong tungtung hi.\nKa teenna South Korean sungah covid natna omlohna mun leh covid omna mun ci-in kikhen hi. Kei omna munah covid natna hong puak pen cina No. 31 in Khristian upna pan lampialte kikhopna munah va kikhawm in tua panin natna hong ngah hi. Tua kikhopna mun in natna kizelhna mun hong suak hi. Ka omna khua in Korean gam sungah natna kilawh manlang penna khua-in kiciamteh hi. Nisim in natna a tul lomin kibehlap den hi. Nisim newspaper sungah ka omna khuapi thu kisuaksak den hi. Khua dangate in ko khua pen natna kizelsak mite ci-in hong ciamteh uh hi. Vanzuakna munte, ansaite leh khua sung lampite-ah mi kuamah om nawn lo hi. Tha khat thu-in khua sung omdan hong kilamdangpah hi.\nBiakinn ah zong kikhop ding kiphal nawn lo hi. Ka lawmte khat tungah Jesuh thu suakta takin ka gen kum 10 val khin hi. Biakpiakna leh tua banga kimuhkhop theih hong om nawn lo hi. Biakinn ah kikhop loh ding hi kasa thei kei hi. Lungdamna thu gen nadingin hun hoih ngak ding maw? ci-in ka ngaihsun hi. Ka ngak zo kei hi. Mi tawh kizopna hong hamsa semsem ahih manin thu ka ngen hi. “Pa aw, leitung a thupiang khempeuh na theih khak loh bangmah om lo hi. Lampi khat hong honsak in, ci-in thu ka ngen hi. Tua bangin thungenin ka om laitakin khuavak lian mahmah khat in hong tuam ka thei hi.\nHealth ministries thusinna ka kahlai-in khutsilna zatui tawh khutte ka sil hunte ka phawk kik hi. Covid pulnatna kiloh nadingin khut a sian mahmah kul hi, cih ka phawkkik hi. Ka omna pawlpi in khutsilna bung 1000 ngah theihna khat nei-in, khua sungah ka hawm kawikawi uh hi.\nTua bangin muk tuam bulhin khutsilna zangin ka hawm kawikawi uh ciangin mi tampi lungdam mahmah uh hi. A lungdamnate uh hong gen uh a, bang pawlpi na hi uh hiam? koi pan hong pai na hi uh hiam? ci-in hong dong uh a, Seventh-day Adventist Pawlpi hi ung ci-in ka dawngkik uh hi. Hamsatna sung pan Topa in lampi hong honsakin Ama hong itna mite tungah ka hilh kawikawi thei uh hi. Tua ciangin ngaihsutna khat ka ngah hi. Korea gam sungah mask bei-in lei ding om nawn lo hi. A om sunsunte zong hun sawtpi ngakin kilei hi. Bangsem thei ding ka hiam? ci-in ka ngaihsun hi.\nKa neulai-a puankhui-na set ka phawkkik hi. Muk tuam khui ka kipan hi. Tua bangin muktuam khui-in ka om ka pawlpi mite in hong theih uh ciangin hong huh ngeingai uh hi. Tua bangin hong huhnate uh hangin tha ka ngah mahmah hi. Ka nuamna lianpen in Topa in ka pawlpi sungah Covid natna nei hong omsak lo-in Ama hong kepna hangin ka lungdam mahmah hi.\nI biak Pasian in leitung leh vantung Uk Pa hi. Amah in hamsatnate eite hamphat nadingin hong heisak hi. Covid natna hangin khat le khat kinai takin omkhop na panin khutsilin muktuam bulhna tawh khat le khat kizopna ka nei kik thei uh hi.\nHamsatna zawhna dingin a hoih penpen natna dalna zatui in itna hi. Khutsilna leh muktuam 3000 ka hawmkhia thei uh hi. Hih bangin kipanpihna hangin Pasian vangliatna in nasem hi. Leitung panin covid natna a piangsiang nadingin thu ka ngen den hi.\n“Ka mual siangtho buppi tungah amaute khatlekhat kiliamsak lo ding uh a, kisusia lo ding uh hi.\nBang hang hiam cih leh tuite in tuipi omna a tuamcip mah bangin leitungah Topa' thu theihna\nkidim ding hi.” Isaiah 11:9\nTu quarter Sabbath 13 na in Korea gam a om Dong-woon’s biakinn


url: =Zomi :: Page 381 :: ZOMI DAILY\nposted on 16 July 2014 at 3:56 am UTC+8 Lomkholna: News, Zomi, ZYA\nZYA kilamzia gencianna To,Laizom it le ngah teng,Tuteng net sungah ZYA thu nong khahte uh kana simsim teh mailam kalsuanzia ahoihzawktheihna ding lunggulhna tawh kei mimal in ZYA kilamzia …\nContinue Reading about ZYA kilamzia gencianna →\nposted on 16 July 2014 at 3:53 am UTC+8 Lomkholna: Khawmpau, Myanmar, News, World, Zomi\nTulaai Leitung Thuthang Tuamtuam Updates July 15, 2014· Russia gam Moscow khuapi sung ah khuasungvaakna Meileeng khat July 15, 2014 ni in kibung a mi 19 si in 50 liam uhhi. HIh meileng kibutna …\nContinue Reading about Tulaai Leitung Thuthang Tuamtuam Updates July 15, 2014 →\nposted on 15 July 2014 at 2:34 am UTC+8 Lomkholna: News, Refugee, ZAM, Zomi\nUNHCR Representative tawh holim khopna Chin State sungpan kipawlna lian 5 tengin a beisa kha khat lai UNHCR Malaysia tangmi Richard J. Towle tawh holim khop ding ngetna tawh kizui-in June 18, 2014 ni …\nContinue Reading about UNHCR Representative leh Community Makaipi te holim khopna →\nposted on 12 July 2014 at 2:43 am UTC+8 Lomkholna: News, Newsletter, Refugee, ZAM, Zomi\nZAM Thupuak ZAM :: Zomi Association of MalaysiaZomi (430) Bang Sang Akahna Jenks Public Schools (USA) Pan ZEC (Malaysia) HawhtaTulsa Khuapi sung aa teng Zomi naupangte ii pilna sinna Jenks …\nContinue Reading about ZAM Thupuak :: 13 July 2014 →\nposted on 10 July 2014 at 2:27 am UTC+8 Lomkholna: News, Refugee, Zamsiansum, Zomi\nGenvai makai Myo Pai akithat ma in Wednesday ni a kivui alawmpa Ko Tony hankuang gei ah adin laitak (Photo: Sakhunna Ung) Tukha abeisa ni 10 sung bekbek in Malaysia ah Kawlgammi 4 kisuamlum hi ci-in …\nContinue Reading about Kidophuai Malaysia khuahun (July 10, 2014) →\nposted on 9 July 2014 at 1:23 pm UTC+8 Lomkholna: News, TgKham, Zomi\nZomi (300) Val Sang Akahna Jenks Public Schools (USA) Pan ZEC (Malaysia) Hawhta Ding (Hih thuthak pen, ZEC panmun neite, Sang naupangte Nu le Pa te leh a lunglut mipih akuama peuh tung theihsakna ka …\nContinue Reading about Zomi (300) Val Sang Akahna Jenks Public Schools (USA) Pan ZEC (Malaysia) Hawhta Ding →\nPasian’ hong piak, Kha thupha (Job 32:8)\nposted on 9 July 2014 at 11:29 am UTC+8 Lomkholna: Article, Biakna, DavidTuang, Zomi\nPasian' hong piak, Kha thupha (Job 32:8) Kha thupha tampite' lakah, kei tungah kamuh phat diak, Kha thupha khat hong gennuam ing. Mite bangin pilna, siamna nei loin, leitung hauhnate tawh ka …\nContinue Reading about Pasian’ hong piak, Kha thupha (Job 32:8) →\nposted on 9 July 2014 at 11:27 am UTC+8 Lomkholna: Article, Biakna, DavidTuang, Zomi\nJESU TAWH KIMU-IN, AMAH MUN I PIAK NAK LEHI mawhnate kiphawkkik in, i kiksikkik thei ta ding hi.Midangte' tungah itna leh hehpihna i nei thei ta ding hi.Duh hopna leh huaihamna khempeuh …\nContinue Reading about Jesu tawh kimu-in, amah mun i piak nak leh →\nNa ci ngam ta diam?\nposted on 9 July 2014 at 11:26 am UTC+8 Lomkholna: Article, DavidTuang, Zomi\nHun khat lai-in……, tu-in• Hun khat lai-in, duhhop huaihamna leh ang sung thu bek theihna tawh makai ka sem ngei a, tu-in itna, veina leh deihsakna tawh makai ka sem thei ta hi.• Hun khat …\nContinue Reading about Na ci ngam ta diam? →


url: =Tulaai Leitung Thuthang Tuamtuam Updates Feb 19,2014\nObama Care icihcih\nHih Obama Care vaaitawh kisai in dotna tampian ahihman in dawnna kawm in ani zong naaita ahihman atawpna kongpulaak khialaai ding hi.\nObama Care kici kumpi thukhun thak tawh kizui in mikheempeuh in Insurance /Medicaid neikim hamtang ding a aneilo te mikhat $65 ta kumkhat ai kigaamding cih ahihi.\nHih Insurance tawh kisai in Naseem te in a nasepna ah leithei uha, Nasepna ah aleilo, gentehna in ama ading lei in azi ading aleilo te ading in www.healthcare.gov ah kisiau thei hi.\nNang leh nang a online ah nasiauh theihkei a leh na khuasung a Food Stamp/Medicaid zum a na case worker te kiang ah kisiau sak thei hi. Hih Obama Care I siauhtakciang in sum tawh leipahpah ding cihthu omlo a nang I sumluut tawh ongki en ding hi.\nState khat le khat kibanglo a ahizong in ataangpi in Entry Level Job kici nasep nautaang naitha $15 nuai angah Innkuanpih nei khatbek naseemte in sumtawh leikuul lo a Nang peen Qualify for Free coverage na hihi.\nTua bang in QFC nahih takciang na state pan Medicaid ongpiading uh hizaw laai ahihman in lau nading patauh nading ompeuh mahlo hi. Sum luut tam te ahihleh bel leikuul a nasepna a insurance te sang Obama care tamman zaw hi.\nMarch 31 niciang bek kisiau thei laai ahihman in nawhtak na khuasung Annsaal (food stamp) zum ah napai in nala in. Liau sum peen atamhilo a ahizong in kumpi thukhun nial nahihman in na taangthu hoihlo hi.\n· Kachin gam Phakant Township, Wikha Matitkong kiang ah Suangzong a paikawikawi mi 8 in Feb 4,2014 ni in Suan Eng tons 35 leitung ah adawlbek mukhia uh ahihman in Gaalkaap athuang athuang in kipuak ziahziah hi ci in Kachin State kumpi te in Feb 19,2014 ni in genkhia uhhi.\n· Kachin gam a Kawl gaalkaap leh Kachin gaalkaap te kikaapna hang in micimawh kachin mipi te huhna ding in Sum Dollar Awn 800 vaal man vantuamtuam te China gam micimawh huhpawl in piakhia ding hi ci in Yangon China palaizumpi te in Feb 19,2014 ni in taangkokhia uhhi.\n· Kawlgam ai-awh UN Mihing ngahding kilawm hamphatna veeng palaai Tomas Ojae Quintana atawpna peen kawlgam khualzin na Feb 19,2014 ni in hialbawl a Yangon vanleeng tual ah aciahmadeuh in thupulaakna nei hi. Tua sung ah adiak in Kachin leh Rakhaing gam thu naakgen mahmah hi.\n· Yangon khuapi daainawl Tanu meelhoih khua ateeng Karen minam inn 500 kawlgaalkaap te in a inn teng saatsiatsak mang in hawlmang ahihman in akiim naai a om Lutol biak inn te ah bu in hamsatna thuak uh ahihman in DKBA gaalkaap mang Saw San Aung alading in vapai hi. Ahizong in kumpi lamte in mun vaaihawm sakding in mipi lam en uha ongzui ngamtak lo uhhi. Ko DKBA te in hih Karen minam te om nading leh neekzon nading vaaihawm sakding a akipan hi ung ci in Feb 19,2014 ni in genkhia hi.\n· Kawlgam sung March kha bei pan April kha kim dong kibawl ding milo kisimna ah Mualtung mi te kikaal asiandong sim naailoh photding in CNF te in kumpi tung ngetna Feb 19,2014 ni in nei uha, Tua laai sung ah Chin state ah minam 53 acih zong kasang zokei uh Chin cihciang Chin khat bek ahihi cidep uhhi.\n· Ukraine gam sung mipi te leh palik te buaina nasia semsem a Feb 19,2914 ni in mipi leh palik kigawm misi 30 phata ahihman in hihthu bangci bang in khending cihthu EU makaai te in Feb 19,2014 ni in thukin khawmpi (Emergency meeting) khat neikhawm uhhi. HIh buaina tawh kisai in President Viktor Yanukovych in Gaalkaap maang Col Gen Volodymyr Zamana kiang ah laaipia ahihman in mipi kilung himawh mahmah hi. Hih gam buaina peen kha 3 acingta ahihi.\n· Thailand gam lungphona neite leh palik tekikaal buaina liansem sem himah leh lungphona nei mipite tuapsawmlo uh ahihman in lungzin huai mahmah hi. HIh buaina sung ah lungphona anei mipite tung hiamgamtat loding in Thailand gam thukhen zumpi te in Feb 19,2014 ni in thupia uhhi.\n· Australia gammi Pasian naseem John Short kum 75 Christian laaibu te Korea kamtawh let in pua ahihman in N Korea gam Pyongyang khua ah kiman hi ci in azi in Feb 19,2014 ni in genkhia hi. Apoi na ah Australia te in N Korea gam ah palaai zum neilo uhhi.\n· Lebanon gam khuapi Beirut khualaaizang aom Iranian Cultural Center mun ah Feb 19,2014 ni in amah le amah kisisak migilo nih in mawtaw leh sikel te zang in bomb puakkhamsak uh ahihman in mi 4 sihkhat in si a adangtampi tak liam uhhi.


url: =Litty - created by Aminah123 - Listen\nLittyRuntime: 407+ mins, 114 songs\nRuntime: 407+ mins, 114 songs\nPlaylist Creator: Aminah123\n1 I Remember (feat. Lil Baby)Quando Rondo3:51\n9 MLK (feat. Trouble & Shad Da God)Young Thug5:35\nRecent tracks and albums from Aminah123\nRe-upped by Aminah123\nJKushtana Killed Before (Young Thug Cover)\nAdded on: Jan 19th, 2018 by JKushtana


url: =Khang Tangthu Masa 5 | Siantongluan\nKhang Tangthu Masa 5\nIsrael tate sung panin Reuben a tacil ahi hi. (Amah in a pa zineute khat luppih ahih manin tacil hi napi-in ama innluahza pen Josef tungah kipia hi. Tua ahih ciangin innluahza tawh kizui-in khangsimna-ah amah kiciamteh lo hi.\nA sanggamte lakah Judah a thahat suakin ama sung panin ulian khat a om hangin innluahza pen Josef-a ahi hi.)\nIsrael tacil Reuben tapate: Hanok, Pallu, Hezron, leh Karmi ahi uh hi.\nJoel suante: A tapa Shemaiah, a tapa Gog, a tapa Shimei,\na tapa Mikah, a tapa Reaiah, a tapa Baal,\nleh a tapa Beerah hi a, Assiria kumpipa Tilgathpileser in amau minam makai Beerah manin salin a puakkhiatpa ahi hi. Amah pen Reuben mite a ukpipa ahi hi.\nTua ciangin amau khangsimna a kiciamteh ciangin a innkuankuanin ama behte: Ukpi Jeiel, Zekhariah,\nleh Joel mite beh sung panin Shema tapa Azaz, a tapa Bela ahi hi. Aroer leh tua panin Nebo leh Baalmeon ciangdongah a teng uh hi.\nGilead gamsungah amau bawngte khangin tampi pha ahih manin Eufratis gun hih lampang sehnel gam lutna ciangdong nisuahna lamah zong a teng uh hi.\nTua ciangin Saul hun lai-in amaute in Hagri mite simin zo uh a, Gilead nisuahna lam gam khempeuh-a amau puanbukte luahin tuate sungah a teng uh hi.\nBashan gam Salekah dongah Reuben-te galkhatah a teng Gad minamte:\nUkpi Joel hi-in, a zom Shafam hi a, Janai leh Shafat, Bashan-ah beh makai ahi uh hi.\nTua ciangin amau beh makai dangte: Mikhael, Meshullam, Sheba, Jorai, Jakan, Zia, leh Eber, sagih pha uh hi.\nHihte pen Buz tapa Jahdo, a tapa Jeshishai, a tapa Mikhael, a tapa Gilead, a tapa Jaroah, a tapa Huri tapa Abihail suante ahi uh hi.\nGuni tapa Abdiel tapa Ahi pen amau behte sungah ukpi ahi hi.\nAmaute Gilead gamsung, Bashan gam leh a khuapite sung, leh Sharon gamsung lonona a kiten theihna ciangdongah a teng uh hi.\nHihte khempeuh Judah kumpi Jotham hun sung, leh Israel kumpi Jeroboam hun sungin khangsimna-ah kiciamteh hi.\nReuben mite, Gad mite, leh Manasseh minam a langte in mi thahat, lum leh namsau kuahin thal a tawi, gal a siam, nasem dingin a baihsa-in a om mi tul sawmli leh tul li leh za sagih leh sawmguk nei hi.\nAmaute in Hagri mite, Jetur mite, Nafish mite, leh Nodab mite zo uh hi.\nAmaute a simna dingin huhna a ngah uh ciangin Hagri mite leh amau tawh a kipawl khempeuhte amaute khutsungah kipia hi; bang hang hiam cih leh gal kidona sungah amaute in Pasian tungah ko uh a, amaute in Pasian muang uh ahih manin amah in amaute thumna a pia hi.\nAmaute in amau ganhingte matsak uh hi. A kalaoh uh tul sawmnga, tuu tul za nih leh tul sawmnga, la tul nih, leh mi tul za khat hingmat uh hi.\nTua gal pen Pasian gal ahih manin mi tampi tak kithatin puk hi. Tua ciangin amaute sal a suah hun dong uh tua munah teng uh hi.\nManasseh minam a langte pen Bashan panin Baalhermon, Senir, leh Hermon Mual tungah tengin tam pha mahmah uh hi.\nAmau beh lutangte: Efer, Ishi, Eliel, Azriel, Jeremiah, Hodaviah, leh Jahdiel hi a, a thahat galhangte, mi minthangte, a beh lutangte ahi uh hi.\nAhih hangin amaute in a pate uh Pasian thu palsat uh a, Pasian in amaute mai-ah a suksiat tua gam mite pasian-te bia uh hi.\nTua ahih ciangin Israel Pasian in Assiria kumpipa Pul (Tilgathpileser zong a kici) Assiria kumpipa hansuah a, amah in Reuben mite, Gad mite, leh Manasseh minam alangte puakhia-in, Halah, Habor, Hara khuate, leh Gozan gun dungah paipihin tuni dongin tua gamte-ah om uh hi.


url: =Description: ASTANA, KAZAKHSTAN, AUGUST 30: Varlam Liparteliani of the Georgian team throws Kirill Voprosov of the Russian team for a yuko and then holds him for an ippon enabling Georgia to beat Russia by 3:2. Georgia then went on to defeat Germany 4:1 to win the bronze medal during the 2015 Astana World Judo Team Championships (30 August) at the Alau Ice Palace, Astana, Kazakhstan. (Photo © by David Finch. All rights reserved. Including image always credited to David Finch)\nKeywords: astana, geo, judo, kirill voprosov, martial arts, rus, varlam liparteliani, worlds\nResolution: 1881 x 2700 px ( 6.3" x 9" @ 300 dpi )


url: =Jerusalem ah Ciahkik | Storacles of Prophecy | Amazing Facts\n| Jerusalem ah Ciahkik\nDahna lungmanna lungleenna leh lungzuanna tawh kidimin aom laitak un Cleopas leh alawmpa khat in Jerusalem pan tai sagih gamlatna aom, atenna khua uh Emmaas lam zuan-in hong ciah uh hi. Sunday nitak nitum dektak ta, lampi lah neu hoihlo mahmah a tot laitak un, meltheih loh midang khat in anunglam pan un pha- i n h o n g t o n k h a w m uh hi. Hih a phapa pen sihna pan a thokik Topa ahih ding pen tawmcik bek upmawhna nei uh hi.\nHih nungzui nihte in Zeisu pen kua hi takpi hiam cih thei uh hi leh, nasia takin lamdang sa-in agen lai ding thute limtakin ngai zaw lai ding uh hi. Kum thum leh alang sung bang a thuhilhna leh athugennate azak uh hangun, Zeisu sawlna taktak bang hiam cih tel taktak nailo uhhi. Zeisu in siangtakin gen ngei khin zo hi. "Mihing Tapa in amaute khut sungah kipia dinga, amaute in amah that ding uh hi, ahih hangin athah khit uh ni thum ciangin tho kik ding hi, ci hi. Ahih hangin amaute in tel takpi nailo-in, dot kik ding lah dong kik ngamlo uh hi." Mark 9:31-32.\nLuke 24:25. ... Kamsangte gen sate __________ uphak sa si uh cia!\n2 Timothy 3:16. Laisiangtho __________ Pasian humuap hi ...\nJohn 1:14. Tua Thu mihing hong suakin kote lakah hong om a, itna nei-in citak mahmah ahih manin Pasian' pianzia a neihna ka mu cian uh hi. Hih pianzia pen Pasian' Tapa khat bek hihna tawh a neih pianzia ahi hi.\n2 Peter 1:21. Bang hang hiam cih leh mihingte in a deih manin mailam thugenkholh theihna a kingah hilo a, Kha Siangtho' sawlna tawh Pasian' kiang panin a hong pai thute a __________ ahi zaw hi.\nJob 23:12. Pasian' thupiakna bangin ka __________ ngitnget a, keima utna zuiloin ama deihna ka zui hi.\n1 Corinthians 2:13. Tua ahih manin hih bangin thu ka hong gen uh ciangin zong, mihingte' hong hilh pilna kamte a zang hiloin, Kha Siangtho a nei mite tungah kha tawh kisai thu ka gen uh ciangin Kha Siangtho in a hong hilh kammalte zangin a gen ka hi uh hi.\n2 Timothy 2:15. Pasian' thuman a mantakin hilhin, na nasepna-ah maizumna __________, Pasian' pahtakna na ngahtheihna dingin na siam tawpin hanciam in.\n2 Peter 3:16. Lai a hong gelhna sungah a thugente tu-ate mah a gennuam ahi hi. A laigelhna sungah a telhak thu tampi om a, theihna kicing loin lungsim kiplo mi pawlkhatte in Lai Siangtho sung thu a ututun a kawihei uh bangin Paul' thugente zong a manlopi-in khia uh ahih manin siatna a tuaklawh uh hi.\n"Thumaan thutak khensiam in" cih pen adeihna amaan leh akituak taka akhiatna khiat ding cihna ahi hi. Laisiangtho ei deihna banga akhiatna mawk gen pen lauhuai mahmah hi. Laisiangtho ei deih banga mawkkhiat ding hilo a, amah leh amah kikhiatsak ding hizaw hi.\nActs 17:11. Thesalonika khuamite sangin Berea khuamite in mipi lungsim neizaw uh hi. Amaute in lawp mahmahna tawh Paul' __________ ngai uh a, Paul' __________ man taktak hiam ci-in a theihna dingun nisimin Lai Siangtho a sim uh hi.\nIsaiah 8:20. Tua ciangin note in, “ Topa in note hong hilh thute ngai un. Aisante' thu ngai kei un. Amaute' hong gen thute a kiman'na omlo hi,” ci-in dawng un.\nAnluum = Pasian' Kammal\nMeivak = Pasian' kammal\nNamsau = Pasian' kammal


url: =Malaysia gamsung ah Zomi mimang 5 tak om :: ZOMI DAILY\nposted on 8 March 2016 at 11:19 am Lomkholna: News, ZAM, Zomi\n1). Thang Sian Muang, a khualui Thangzang hi in, a omna Sakollam Tedim hi. Tuiphum pawlpi mi ahihi. Apa min Langh Do Dal, anu min Ciin Suan Cing hi. Malaysia Balakong a nasem hi in, October 2014 a kipan a thu ala kiza nawn lo hi. A omna a thei ih om zenzen leh a nuaia Phone number te tawh hong zasak un: Ban Kim 018 9878 298, Sia Zam Do Nang 011 2614 3885.\n2). Sawng Deih Suan pen kum 15 pha pan hi in, 10 October 2015 ni akipan a omna kithei nawnlo in mangcip suak hi. Apa min Lang Khen Cin hi in, atheikha ih omleh ZAM zum ah hong zasak un.\n3). Mang Lam Sing (354-13C04593) kum 15 bek mah a pha pan zong a omna kitheilo, mangthang cip hi. Polio natna zong anei hi a, abil zong khua zacian mello khat ci uhhi. Atheikha ih omleh ZAM zumah hong zasak un.\n4). ZK Ngo Khan Khup, a khua Nguasing hi in, a nulehpa pen Nang Kap leh Nian Ngaih Ciang hi. December 2014 kum akipan a mang hi in a mu kha ih om leh Ph. Number 011 123 00186, 011 122 80386 ah zasak pah ni.\n5). Nang Ngaih Mang, a khua Suangzaang hi in, a nulehpa pen Zam Za Sei leh Man Khan Dim hi. 2015 kum sunga mang hi. A mu kha ih om leh leh Ph. Number 011 123 00186, 011 122 80386 ah zasak pah ni. ZAM iNFO\nPrevious: HEI ah Mental Health Training om ding\nNext: Malaysia gamsung ah khamtheih guihtheih tampi kiman


url: =Malaysia leh North Korea kizopna siasemsem, Free Visa phiatta ~ ZD :: ZOMI DAILY\nposted on 2 March 2017 at 5:17 pm UTC+9:30 Lomkholna: Malaysia, News, Sawltak, World\nMalaysia gamsung ah ahawhding North Korea Citizens khempeuh hongtungding Monday ni akipan Visa ngekciatciat kulsak tading ci’n Malaysia Deputy Prime Minister Datuk Seri Ahmad Zahid Hamidi in genkhia cih theSun pan kiza hi.\nKuala Lumpur International Airport 2 (KLIA2) sungah Kim Jong Nam akithah khitzawh Malaysia kumpi thunei te’n gamdang bitna leh daihna aomnading ngaihsun uh a, Public Security thupi ahih manin, hihbang in khentatna akinei cihi. Public Safety ding ahihnakleh Malaysia kumpi in sepding akisam peuhpeuh kisemngam dinghi ci’n genbeh hi.\nMalaysia Home Ministry in khasim abawlzel Assembly ah Deputy Prime Minister in agenkhia hi a, “Malaysia honghawhsawm North Korea gammi khempeuh hongtungding Monday ni akipan Visa angetphot uh kisam tading hi” ci’n genkhia hi.\nMalaysia leh North Korea gamnih pen abeisa in aki hawhnop uhciang in Visa lakkulsaklo uh a, Free Visa Travel Policy azang uh ahihi. Ahi zongin Kim Jong Nam aki suamlup khitzawh North Korea leh Malaysia gamnih kikal kizopna honglemnawnlo in, kimuh khialhna, kitel khialhna hong gingkhia kiaukiau hi.\nTulaitak North Korea gamsungah makaipi asemlaitak ahi Kim Jong Un in asanggampa Kim Jong Nam pen abeisa 2011 kum inzong Macau khuasung ah suamlup saksawm ngei cih Media te’n pulak khia ngei uhhi. Tuahunlai in kisuamlum theilo uh himahleh tu in Malaysia gamsung ah aki suamlupna pen North Korea ii vaihawm hiding hi ci’n South Korea leh US in genkhiakhin uhhi.\nMalaysia gamsung ah hihbangin amauvai Personal Agenda te hongsep, hong gamtat uhpen dik kisa hetlo hi ci’n Deputy Prime Minister in genkhia hi. Malaysia gampen naupang lim kimawlna bangin zatding hizenzenlo a, leitung leizang ah mindaisak suak ahih manin Malaysia kumpi thunei te nuamhetlo uhhi.\nKhatlehkhat ki galbawlding aci hikhang, ahi zongin Malaysia gamsung ah navai uh nasepnop uhleh leitung laizang ah kagam uh hong sukhasakkei tapeuh un” ci’n Datuk Seri Ahmad Zahid Hamidi in genkhia hi.\n“We are not trying to create enemies, but if they want to use Malaysia as a platform to initiate their agenda, our country’s image should not be damaged at the international level.”\nMalaysia kumpi in Kim Jong Nam pen “VX nerve agent” tawh ki suamlum acihvai pen North Korea te lungkim hetlo uh a, asihna ahang “Cause of Death” pen hong laihsak un cipongmawk uhhi.\nAhi zongin Malaysia Health Minister Datuk Seri Dr S. Subramaniam in ki laih zenzenloding hi ci’n genkhia hi. “His death was due to a nerve poison. We will not change that.”\nBehlapna: North Korea Leader Kim Jong Un pen milauhuai mahmahkhat ahih main aheh phangphang zelding lauhuai hi. Malaysia gamsung ah akisuamlum Kim Jong Nam zong asanggam (pakibang nukibanglo) ahihi. Kim Jong Nam pen ama Uncle khat ahi Jang Song Thaek acihpa tawh kilimthuah mahmah uh kici hi. Tua Jang Song Thaek pen North Korea ah athuneipen nihna in aki ciamteh hi a, ahi zongin 2013 kumin Kim Jong Un ii sawlnatawh ki thatlum mawk hi. Ama pianpih sanggampa athat ngam, apiana apa tawh unau apaneu khatzong athat ngampa in midang kua thahngamloh neimawkding hiam? 🙂 ZD Sawltak #zomidaily\nPrevious: Kim Jong Nam thahna ah akihel Vietnam gammi Doan Thi Huong thu tawmkhat ~ ZD\nNext: Python gulpi in ganhing khat singdawn ah anek laitak kimu ~ ZD


url: =Khitui Gospel Silver Jubilee nopcitak kibawl :: ZOMI DAILY\nposted on 27 December 2015 at 8:25 am Lomkholna: News, Zomi\nPasian phatna a kineih khit ciangin Rev. Thang Go Khup in hun apna thungen hi. Amah pen Sia Do Khup Tedim gam sung a vak theih nadingin PHALNA LAI a piapa ahi hi.\nRev. Hau Go Kham in Silver Jubilee KONGPI honna nei a, mutpuak leng khahkhiatna zong nei hi. Mutpuak lengte a mu kha penpenin Jubilee thupha a san theih nadingin sum bangzah hiam ciat tawh kilengsak hi.\n“Dawn un Jesu min vangliatna” cih la a kisak kawmkawmin Evan. Langh Do Khup in a pianthak tunglai, a zawn mahmah laitak a, Singgial khua khung a, a phuh uh Singlamteh Sesing gil pua hi. Evan. Thang Khan Khen in Khitui Gospel Dialkhaipi tawi a, Singlamteh tawh a kikimin pai masa uh hi.\nA nungthuapin Khitui Gospel pan mahin Evan. Lian Min Thang leh Evan. Cin Khaw Lian in Jubilee ZAM zawng uh hi.\nA nungah Church Pastor Rev. Hau Go Kham leh Pastor 25 (Tuiphum, ZBCM, AG, RC leh pawlpi tuamtuam pan) in zui uh a, Pastorte nungah Khitui Gospel Innkuante, mipite in zui uh hi.\nSinglamteh leh Dialkhaipi pulpit langkhat tuak ah kiphut a, pulpit mai ah ZAM puate ding uh hi. Pastor 25te in ZAM khatvei ciat tum uh hi. Tualaitakin pulpit mai a, meivak 25 a banban kitangsak diamdiam hi.\nPasian’ mizat ahi dingin Topa in Khitui Gospel tungtawnin sathau a nilh Evan. Nang Do Kap (Sia Naa Kap hong nusia khin) Evan. Tuan Kim Thang, Evan. Thang Khan Thawn, Rev. Langh Za Kapte sung panin Rev. Langh Za Kap leh Evan. Thang Khan Thawn in Khitui Gospelte Pasian in a zatna thu gen uh hi.\n“Tuan a sinthu sut leng maw” cih la a kisak laitakin Khanlawhna lianpi khat tung ahih manin Evan. Langh Do Khup kapin leilakah bok hi. Pastorte pawlkhat zong pulpit kah to uh a, Khitui Gospelte thupha pia-in Singlamteh pua uh hi. Mi tampi kapin Topa tungah lungdam ko ciat uh hi.\nEvan. Langh Do Khupte nupa kiten zawh kum 30 cinna hun tomno khat lungkim huai takin kizang hi.\nTopa tungah lungdam kohna Bawng 5 leh Vok 5 kigo a, pawisim mihing 1000 valin ankuang um thei hi. Pastor teng Ngalsa tawh kituam vak ngiat hi.\nEvan Lang Do Khup\nPrevious: Christmas idawnkhak lungdam ko ni (Christmas Message #2)\nNext: Culture Shock! ~ Hau Za Cin


url: =Washington D.C pan Tg. Pau Sian Cin lungdampihna (Bachelor of Science in Architecture) :: ZOMI DAILY\nposted on 22 May 2018 at 7:34 am Lomkholna: News, Pahtawina, Zomi\nZomi DCA pan Graduation lungdampihna: Graduation Ceremony of Tg. Pau Sian Cin (Cinpi), Bachelor of Science in Architecture, UMCP\nI biak Pasian ii thupha hong piakna tawh Washington D.C Area kiim aom Zomite sungpan Tg. Pau Sian Cin (Cinpi) in Maryland State Sang minthang khat ahi University of Maryland College Park (UMCP),College Park, Maryland, USA pan May 20, 2018 ni in Bachelor of Science (B.S) in Architecture tawh Degree limci mahmah hong ngah thei a hih manin Zomi Innkuan DC Area (Zomi DCA) pan kilungdampih mahmah hi. Amah pen D.C Area om Zomite laak pan Architecture tawh Bachelor Degree hong ngah masa pen ahi hi.\nTg. Cinpi pen Zomi Innkuan D.C Area, E.C makai & Founder khat ahi Pa Nang Sian Thang leh Nu Niang Suan Lun te’ Tapa nihna hi aa, Zogam Tedim khua ah suak hi. Tg. Cinpi pen Community College of Baltimore County (CCBC) pan Associate Degree in Computer-Aided Design for Architecture and Engineering angah khit zawh ciang UMCP pan Bachelor Degree in Architecture hong ngah thei a hi hi. Hih bangin Zomi khat in gualzawhna hong ngah thei ahih manin Zomi DCA pan kiangtanpih mahmah hi.\nDC Area kiim aom Zomite Pasian in Pilna lam thupha hongpia aa, Degree ngah tampi hong om sak ta in company gol tuamtuam leh Federal Government te ah nasem Zomite hong omsak ta hi. Mailam ah zong i Zomite laak ah leitung lam Pilna Degree ngah tampi i om sem sem zawh nading i biak Pasian in Zomite thu pha hong pia ta hen.\nZomi Innkuan Washington D.C Area (Zomi DCA)\nPrevious: Numeikhat ahehsuaklua in meilengsung mipi lakah abombi suahkhia\nNext: Itna bulphuh nasep khopna in gualzawhna hi ~ Khup Lian Thang


url: =65 Mean Hairy Nail Art — Dutchwindmills\n65 Mean Hairy Nail Art\nHome » Nail Art » 65 Mean Hairy Nail Art\nBrandi Gillespie. Nail Art. January 12th , 2016.\nTrending Articles Similar to Hairy Nail Art\nOther Photos in Hairy Nail Art\nRelated Posts to Hairy Nail Art\nLeave Your Reply on Hairy Nail Art


url: =Pa’ Thupha ~ Jam Daniel :: ZOMI DAILY\nposted on 18 June 2017 at 7:23 am Lomkholna: Article, JamDaniel, TuunlehZua\nPa’ Thupha (Piancil 49:22-28) :: Pasian in Pate’ tungah tate masuan nuntak nop nading amanpha mahmah vangliatna hong pia hi. I dinmun tawh kizui-in ahoih lam hiam a sialam hiam tate thuzawhna lianpi inei hi. Tate pawl khat a pate makaihna mang nuam hetloin hanciam in gamta uhi. A nuntak sung tawntung uh a pa’ deihsakna lehsan in gamta uhi. Tua himawk ahih manin pate in zong gamtat luhekna ah tate muanna I ngah theih ding thupi mahmah hi.\nTuni I gen nop thu in: Pate’ PA hihna tawh tate tungah Pasian thupha I hawm theihna thu ahihi. Pa na hih kei lehzong thupi veve ding hi, banghang hiam cihleh I gennop thubulpi in kizopna a hihi. Mi kim in midangte tungah Pasian thupha luanna ihih ding kisam ahihi.\nPiancil 49 sungah Jacob in a sih kuan ciangin a ta 12 te tungah thupha pia hi. A diak in I ngaihsut pen dinga thupi kasak in Rachel tawh a ta ahi: Josef le Benjamin te tunga apiak thupha ahihi. Judah tungah a piak thupha ahihleh akhanggui kizomin Messiah hong pian na ding thu a hihi. (Piancil 49:10). Adang thupha alian mahmah khatpen Josef adingin tuamkoihsak hi.\nPasian in tate tungah athupha hong hawm sawn sak nuam hi.\nPiancil 49:22-20 sungah tate thupha I piak theih nading thu 3 na gen hi.\n1. Tate thupha I piak theih nadingin nuntakna sungah phutkhak thute Pasian kammal tawh khiatdan hilh siam ding hi hang.\nJacob in, tua hun laitak Josef nuntakna pen ciktui gei a kisuan agah pha mahmah lenggui tawh nagenteh hi. Tuakhit ciangin Josef ii phutkhak haksatnate thaltawite in thaltang tawh nakpitakin a kapna thu tawh na genteh hi. Hih gentehna thu nihte in tudinmun a Josef in nopsakna lawhcinna angah theih nadingin Pasian ii thahatna tawh thuakzawhna aneihna hang ahihi.\nJosef in haksatna a tuahma kumtampi sung a pa in bangmah gennailo hi. Josef a sanggamte in bangzah in simmawh in abawlksiat uh hangin Pasian kammal tungah ding ahih manin Pasian in ahoih zaw dinga ageel hi cih theisiam hi. (Pian 45:5-9; 50:20). Zuau thu tawh Josef kimawhsak a, thongkikiasak in, kua man phawk kha takeileh Josef in abiak Pasian pen a vanglian Pasian ahihna phawk hi. Hihmun ah Josef in Pasian geelna hi cih a theihsiamna pen a Pa in zong diksa hi. Tua manin Jacob in Josef lawhcing-gahph a(fruitful) hi a cih theihna pen haksatna lianpi a tuah laitak in Pasian thahatna tawh adin theihna hang ahihi.\nA pa in a zat kammal I et ciangin pa in a tapa thalkap dingin sinsak hi. A tapa pen thalkapna gawphel kang dingin hatna nei naikei mahleh, pa in a khut ah letpih in angimna a tuk theih nadingin keek pih hi. A thal akeek pih a pa hangin a tapa in zong keek zo in a ngimna tu hi. Hih thu in Topa sungah thahatna hong sinsak hi. Hih tung tawnin Pasian kammal siksan in tate tungah thupha I hawm theih nading thu 3 gen ni.\nA. A gahphatna pan\nPasian in a tate a gahpha dingin hong deih hi. Pate in tate pen cilesa bulphuh in lawhcin ding I hanciam pih a, Pasian kammal bulpuh in gahphat sak ding ki thanem hi. Josef in a gahpha mahmah leenggui kulh tungah zaam in Egpt mite ading thupha ahih mah bangin, Jesu in kimle pam mi tampite adingin gahtampi a gah khia dingin eite hong sam ahihi.(John 15).\nB. A hatna pan\nAnihna ah, eite hatna hong paina pen ei hattawmna pan hiloin Topa kiangpan ahihi. Josef leenggui pen gahpha hi, banghang hiamcihleh lui gei ah kisuan hi. A leng zung pen thukpi ah tumsuk ahih manin nisat hun pen nangawn in nuntakna guan zo hi. Thaltang a lot ciangin zong thahat hi, banghang hiam cihleh ama khut tungah Pasian khut in tuam hi.\nI tate kiang I sinsak ding thu in I hatna pen eimau tha hiloin Topa hong piak tha hi ci a I gen ding ahihi. Ni sim I nuntak kalsuanna pen Pasian kammal tung pan hi cih hilh ding ahihi. Leitung I kisapna khempeuh I ngah theihna pen thungetna tungtawn a I ngah hi cihte a theih ding uh ahihi. Pa pen na hih mah bangin na thungetna tawh na gamtatna te hongmuh ding uh kisam mahmah hi. Nang hatna aomloh hangin na muan Topa’ thahatna amuh theih ding uh thupi hi.\nC. Haksatna pan\nPasian mi ihih manin haksatna tawh kipelh ding cihna hilo hi. Bektham loin nuntakna sungah gahphatna cih pen haksatna tungtawn a kingah hizaw hi. Jacob tate lakah Josef pen Pasian a um pen khat hiding hi. Ahizongin haksatna a tamthuak pen ahihi. A laizomte ngiat in bawlsia hi. Potifar zi in nisim in khemna tawh zol hi. Bangmah mawhna a neihlohpi mah in Potifar in thong sung denna hi. Inn sungpi haitawipa na ngawn in Josef hut ding akamciamna mangngilh hi. Bangbang ahizongin Josef in Pasian muanna tawh gualzawhna ngah hi.\nPasian’ nung I zuihna ah hamphatna tampi a om mah bangin haksatna zong om hi cih pen tate I hilh ding ahihi. Hamphatna ngah theih nading bek in Pasian a zong te hilo ding hi hang. Anungta Pasian ahihna le akammalte thuman ahihna hangin zui ding hi hang. I lawp hun sung bek Pasian sungah nuam a sa hiloin, buaina haksatna hong tun ciangin zong I muanna khahsuah lo ding hi hang.\nHong simmawh hong nopneh hong gensia khatpeuh aom ciangin thuak zolo in na om hiam? Tua bangin thuakzawhna I neih keileh I tate in Pasian muanna hong nei thei lo ding uhi. Tate thupha na piak theih nadingin nuntak haksatna na tuah uhteh Pasian geelna khat om hi ci a Pasian kammal tawh gensiam ding ahihi.\n2. Tate thupha na piak theih nadingin Pasian mahmah tawh ton khawm in.\nPasian thu ki um sak mahmah napi a, Pasian deih hetloh in gamtatna sangin alianzaw tate makaih khialhna omlo hi. Tate Pasian thu sungah thahat ding deihsakna I neih leh, nisim nuntakna ah eile Pasian tonkhop masak sanga ahoih zaw thuhilhna omlo hi. Ni sim in Pasian deihna bangin bukim tak in nungta zo ni cihna hilo a, ahizongin upna tawh kiniamkhiak a tuahkhak thulelate Pasian deihna hi cih theihna tawh kalsuan ding ahihi.\nJocob zong pen a bucing pen PA hipeuhmah lo hi. Pasian tawh a kizopna sang zel niam zel mi khat ahihi. Ahizongin buaina tampi sung pan mahin Jacob in hoihtakin Pasian thei hi. Tuamanin Pian 49:24 sungah, “Jacob’ Vanglian Pa’ khut” naci hi. Pian 49:24; 25 sungah, “na pa Abraham Pasian” na ci hi. Ahizongin Pian 31:5, 42 sungah, “Ka pa Pasian” na ci hi. Pasian min a lawhna in Pasian tawh a kizopna uh hong musak hi. Jocob in haksatna sungah amah tawh a om khawm Pasian pen ama Pasian taktak hihna tawh muanna nei hi. Jacob pen ngimna tawh a kidimpakhat ahihi.\nAhizongin Pasian lo tawh ngimnate amawkna ahihna Pasian in sinsak hi. Pasian in Esau le Laban thah theih nading lauhuaina pan Jacob kem a Pasian ahihna kilangh sak hi. Jacob tate in Shechem mite thahna pan in Cannan mite thah theih nading pan limtak in kem hi. Tuukempa in a tuu te limtak in akep mah bangin kem in lamlak a thuman lampi ah kha hi.\nHaksatna sungah Josef mansuah in kialpi hangin lungkham mahmah in a omlaitak in Jacob in Pasian muanzia ding sin hi.\nJacob in Pasian pen amah huhpa bek hilo in atate huhpa a hihna zong phawk hi. Tuamah bangin nulepa te in zong I Pa Pasian pen I tate’ Pasian zong ahih theih nadingin upna nei a muanna tawh I ap ngam ding thupi mahmah hi. Na tate thupha na piak theih nadingin Pasian muanna tawh na kalsuan ding ahihi.\n3. Tate thupha napiak theih nadingin amau thahatna zui-in lamlak zel in.\nJacob in Josef thahatna leh a cihtakna pen thuakna tampi sungpan Pasian kiang pan thupha ahihna phawk hi. A tate khatle khat kibang hetloin amau ii ziale tong in lim-hihna khatciat nei uhi.\nA. Na tate thei in.\nTate hihna taktak a thei zolo pa tampi mah om hi. Innkuan khat sungah a omkhop hangun amau vaiciat tawh buai in thu kikum a omkhop hun ding haksa sa mahmah uhi. Tuahangin pate le tate kikal ah kimaingapna om theilo hi.\nNule pa pawlkhat te in ka tate a kibang mah a ka makaih uh hiveh aw ci thei uhi. Banghang a amah tuampianse hiam aw cithei uhi. A kibang a I makaih khak manin akikhial hizaw hi. Naupangte pen kibang hetlo uhi. A suah pih uh lungtang-ziale tong a tuamciat ahih manin a tuamciat mah a amau uukdan zui a pantah theih ding thupi mahmah ahihi. Khatveivei, bangdinga na innlaibawl lo na hia ci in I tai thei hi. Amah a u hilo ahih manin a u dan khempeuh zui zolo ding hi cih phawk huai hi.\nTua ahih manin na tate tawh hun zangkhawm ding cin a, amau uukna zongin tua tawh Pasian in manpha tak a abawlna lakkhia sak ding na hihi.\nB. Na tate hatna gen inla, a thanemnate hilh in.\nTate taina sangin phatna kipia nuam zaw hi. Ahizongin I tate hatna le thanemna mukhia a ahun zui a hilh theih ding zong thupi mahmah hi. Na pahtaknate genkhia in pahtawi pah in. Ahizongin agamtatna na muh theih ciang bek tawh lungkim sawm kenla, a ngaihsutna uh lungsim puak zia zong muh khiat theih ding thupi hi.\nC. Pate kammal athupitna phawksak in.\nLai Siangtho in kammal hangin kilamna le kisiatna piangsak ci hi. Mi khat in, pate’n a pau khiat maimai kammal khat pen dynamo tawh kibang ci hi. Taten maipha mu nuam mahmah a hong nehneh in hong hopih zel pen na thusim keileh aluzang pan a ciang khat tawh kisat mah bang hi ci hi. Tuamah bangin thapiakna le pahtawi siamna in mizat tak cing khat a suah theih nading uh lampi bawlsakna hi ci hi.\nCharles Haddon Spurgeon in kum 10 a phaklai thu gen hi. Khualzin mi khat tawh a pute inn ah tungkhawm kha uhi. Tuapa in a ngawng ah kawi in Pasian itna genpih in thu ngetsak a, Pasian mizat ahih nading thu pulak hi. Zingsang khat a innkuan un thungen ding in tukhawm uhi. Mipa in kum 10 a pha pan Charles tawh khukdin in kamsanna pulaakna nei hi. “Hih naupangpa pen nikhatni ciangin mipi tampite mai ah lungdamna thu gen ding hi. Nikhat ni teh Rowland Hill chapel hall ah thugen ding hi ci hi…” Hun khat takteh Spurgeon kiangah nang tunga kamsanna hong tung takpi dingin na um hiam? ci’n akidotleh, ka um hi. Tua hun ding ngak a om ka hihi ci hi. Agen behna ah tua hunin kei ka piangthak nai kei hi. Ahizongin tua hong pulaak kammalte in Topa ka zon nadingin hong tawsawn mahmah kammal hi ci hi.\nPate khempeuh innkuan sungah thupha ahawm siam dingin Topa’n thupha hong pia hen! Happy Fathers’ Day, Jam Daniel\nPrevious: 2017 Chin State Tansawm Aung Ahoihpen Sang 10 te ~ Cin Lian Khai\nNext: Thaneem Hun leh Kiimlehpaam ~ Pu Zokhai